cyanic-selkie/wikianc huggingface dataset:
അമൃത സുരേഷ്
ആദ്യകാല ജീവിതം
സംഗീതജ്ഞൻ പരേതനായ പി.ആർ. സുരേഷിന്റെയും (2023 ഏപ്രിൽ 18-ന് അന്തരിച്ചു) ലൈലയുടെയും മകളായി 1990 ഓഗസ്റ്റ് 2-നാണ് അമൃത ജനിച്ചത്. അച്ഛൻ സുരേഷ് ഹിന്ദുവും അമ്മ ലൈല ക്രിസ്ത്യാനിയുമാണ്. അവരുടെ സഹോദരി ഗായികയും സംഗീതസംവിധായകയുമായ അഭിരാമി സുരേഷ് അവരെക്കാൾ അഞ്ച് വയസ്സിന് ഇളയതാണ്. ഇവർ കൊച്ചി ഇടപ്പള്ളി സ്വദേശികളാണ്. ഒരു സംഗീത കുടുംബത്തിൽ താമസിഹ്ചതിനാൽ ചെറുപ്പം മുതലേ സംഗീതം പിന്തുടരാൻ അവരെ പ്രേരിപ്പിച്ചു. മൂന്നാം വയസ്സിൽ പാടിത്തുടങ്ങിയ അമൃതയെ സെലിൻ ഡിയോണും മൈക്കൽ ജാക്സണും ഒരു ഗായികയാകാൻ സ്വാധീനിച്ചിരുന്നു. റിയാലിറ്റി ടെലിവിഷൻ ഗാനമത്സരമായ ഐഡിയ സ്റ്റാർ സിംഗറിൽ മത്സരിക്കുന്നതിനായി അവർ 12-ാം ക്ലാസ്സിൽ നിന്ന് പഠനം ഉപേക്ഷിച്ചെങ്കിലും, പിന്നീട് സ്വകാര്യമായി കോഴ്സ് പൂർത്തിയാക്കി. തുടർന്ന് ബിസിനസ് അഡ്മിനിസ്ട്രേഷനിൽ (ബിബിഎ) ബിരുദവും മാസ്റ്റർ ഓഫ് ബിസിനസ് അഡ്മിനിസ്ട്രേഷനിൽ (എംബിഎ) ബിരുദാനന്തര ബിരുദവും കരസ്ഥമാക്കി. കർണാടക സംഗീതത്തിലും ഹിന്ദുസ്ഥാനി ശാസ്ത്രീയ സംഗീതത്തിലും അവർ ബിരുദം നേടിയിട്ടുണ്ട്.
സംഗീതം
ഒരു സംഗീതജ്ഞന്റെ കുടുംബത്തിൽ നിന്നുള്ള അവർ കുട്ടിക്കാലത്ത് സ്റ്റേജ് ഷോകളിൽ പങ്കെടുക്കുമായിരുന്നു. എട്ടാം ക്ലാസിൽ പഠിക്കുമ്പോൾ നാദിർഷായുടെ സ്റ്റേജ് ഷോകളിൽ ബാലഗായികയായി. 2007-ൽ, ഏഷ്യാനെറ്റിലെ റിയാലിറ്റി ടെലിവിഷൻ ഗാനമത്സരമായ ഐഡിയ സ്റ്റാർ സിംഗറിന്റെ രണ്ടാം സീസണിൽ അമൃത മത്സരിച്ചു. ഷോയിലെ ജനപ്രിയ മത്സരാർത്ഥികളിൽ ഒരാളായിരുന്നു അവർ. അത് അവരെ സിനിമാരംഗത്തേക്ക് കടക്കാൻ സഹായിച്ചു. അതിനുശേഷം നിരവധി മലയാള സിനിമകളിൽ പിന്നണി പാടിയിട്ടുണ്ട്. ശരത് സംഗീതം നൽകിയ പിന്നണി ഗായികയായ അവരുടെ ആദ്യ ചിത്രമായിരുന്നു പുള്ളിമാൻ. ആഗതൻ (2010) എന്ന ചിത്രത്തിലെ "മുന്തിരിപ്പൂ" എന്ന ഗാനത്തിന്റെ അവരുടെ അവതരണത്തിന് നല്ല സ്വീകാര്യത ലഭിക്കുകയുണ്ടായി.
നാടോടി, പാശ്ചാത്യ വാദ്യമേളങ്ങളുടെ സമന്വയമായ സ്ട്രോബെറി തെയ്യം (2014) എന്ന ആൽബത്തിൽ സംഗീത സംവിധായകൻ ശരത്തിന് വേണ്ടി അവർ "കണ്ണു കരുതു" എന്ന ഗാനം പാടിയിരുന്നു, 9-ട്രാക്ക് ആൽബത്തിൽ ഈ ഗാനം പ്രത്യേകം പ്രശംസിക്കപ്പെട്ടു. അമൃത 2014ൽ അമൃതം ഗമേ എന്ന സംഗീത ബാൻഡ് സ്ഥാപിച്ചു. അമൃതയും സഹോദരി അഭിരാമി സുരേഷുമാണ് ബാൻഡിലെ പ്രധാന ഗായകർ. ബാൻഡ് രൂപീകരിച്ച് ആറ് മാസത്തിനുള്ളിൽ അന്താരാഷ്ട്ര തലത്തിൽ പ്രകടനം നടത്തി. ഇന്ത്യൻ, പാശ്ചാത്യ, നാടോടി, ക്ലാസിക്കൽ, അല്ലെങ്കിൽ റോക്ക് എന്നിവയുൾപ്പെടെ എല്ലാത്തരം വിഭാഗങ്ങളും ബാൻഡ് കൈകാര്യം ചെയ്യുന്നു. അമൃത ആലപിച്ച "ഹവ നാഗില" എന്ന ഇസ്രായേലി നാടോടി ഗാനത്തിന്റെ ബാൻഡിന്റെ കവർ പതിപ്പ് ആഗോള ജൂത സമൂഹത്തിനിടയിൽ പ്രചാരത്തിലായിരുന്നു. ഈ ഗാനം അവർക്ക് വളരെയധികം അഭിനന്ദനങ്ങൾ നൽകി. 2015-ൽ, അമൃതയും അഭിരാമിയും അവരുടെ ബാൻഡിനായി "കാട്ടുറുമ്പ്", "അയ്യയ്യോ", "ഹാർപ്‌സ് ഓഫ് പീസ്" എന്നിവയുൾപ്പെടെ ഒന്നിലധികം ഗാനങ്ങൾ രചിക്കുകയും ചിട്ടപ്പെടുത്തുകയും ചെയ്തു.
2017-ൽ അമൃത തന്റെ ആദ്യ സിംഗിൾ "അനായതേ" പുറത്തിറക്കി. മാതൃത്വത്തിനും സ്ത്രീകൾക്കും ഒരു ആദരാഞ്ജലിയായി അത് സ്വയം അവതരിപ്പിക്കുകയും പ്രമേയമാക്കുകയും ചെയ്തു. ഗാനം വ്യക്തമായി സ്വീകരിക്കപ്പെടുകയും അതിന്റെ പ്രമേയത്തിന് ശ്രദ്ധ നേടുകയും ചെയ്തു. റിലീസിന് ശേഷം അമൃതയ്ക്ക് ചില തമിഴ് സിനിമകളിൽ നിന്ന് അഭിനയ വാഗ്ദാനങ്ങൾ ലഭിച്ചു. എന്നാൽ ആ സമയത്ത് തന്നെ ഒരു നടിയായി കാണാതിരുന്നതിനാൽ അവർ അത് നിരസിച്ചു. ഒരു ഇംഗ്ലീഷ് ചിത്രത്തിനായി കനേഡിയൻ നിർമ്മാണ കമ്പനിയും അവരെ സമീപിച്ചു. അതേ വർഷം തന്നെ റേഡിയോ സുനോ 91.7-ൽ ഒരു സെലിബ്രിറ്റി റേഡിയോ ജോക്കിയായി സുനോ മെലഡീസ് എന്ന മ്യൂസിക്കൽ ടോക്ക് ഷോ അവതരിപ്പിക്കാൻ തുടങ്ങി. അമൃതയും അഭിരാമിയും ചേർന്ന് ആ വർഷം ക്രോസ്‌റോഡ് എന്ന ചിത്രത്തിലെ ടൈറ്റിൽ ഗാനം രചിക്കുകയും പാടുകയും അഭിനയിക്കുകയും ചെയ്തു. ഒരു സിനിമയിലെ അവരുടെ ആദ്യ രചനയായിരുന്ന ഇത് ചുരുങ്ങിയ സമയത്തിനുള്ളിൽ രചിക്കപ്പെട്ടതാണ്. "ആട് 2 - Success Song" എന്ന ശീർഷകത്തിൽ ആട് 2 (2017) എന്ന ചിത്രത്തിലെ ഒരു ഗാനം പിന്നീട് പുറത്തിറങ്ങി.
2019-ൽ, ജൂൺ എന്ന ചിത്രത്തിലെ "മിന്നി മിന്നി" എന്ന ഗാനം ആലപിച്ചതിന് മികച്ച സ്വീകാര്യത ലഭിച്ചു. ഈ ഗാനത്തിന്, മികച്ച ഗായികയ്ക്കുള്ള മഴവിൽ സംഗീത അവാർഡിന് അവർ നാമനിർദ്ദേശം ചെയ്യപ്പെട്ടു. അതേ വർഷം തന്നെ ഇലക്‌ട്രോണിക് നൃത്ത സംഗീതത്തിന്റെ പശ്ചാത്തലത്തിൽ ശിവമന്ത്രം ഉപയോഗിച്ചുള്ള പരീക്ഷണ ആൽബമായ ഡിജെ സാവ്യോയുടെ ഡെസ്റ്റിനിയിലെ മൂന്ന് സംഗീത വീഡിയോകളിൽ ആദ്യത്തേത് അമൃത പാടി. ആ വർഷം അവർ സ്വീഡിഷ് സംഗീതജ്ഞനായ നീൽ ലക്‌സുമായി ഒരു പ്രൊജക്‌ടും ഒപ്പുവച്ചു. ഓം നമ ശിവായ എന്ന മ്യൂസിക് വീഡിയോ കണ്ടതിന് ശേഷം അവർ അവളെ ബന്ധപ്പെട്ടു. പ്രോജക്റ്റിനായി അവർ ആറ് ഇംഗ്ലീഷ് ഗാനങ്ങൾ നിർമ്മിച്ചു. 2019-ൽ, അഭിരാമി രചിച്ച സുള്ളു എന്ന കുട്ടികളുടെ സിനിമയിൽ അവർ ഒരു ഗാനം ആലപിച്ചിട്ടുണ്ട്.
സ്വകാര്യ ജീവിതം
തന്റെ ഭാവി ഭർത്താവ് ബാലയെ അമൃത ആദ്യമായി കാണുന്നത് അദ്ദേഹം അഭിനയിച്ച വേനൽമരം എന്ന സിനിമയുടെ സെറ്റിൽ വച്ചാണ്. അമൃത പിന്നണി ഗായികയായിരുന്നു. പിന്നീട്, ഒരു സെലിബ്രിറ്റി വിധികർത്താവായി ബാല എത്തിയ ഐഡിയ സ്റ്റാർ സിംഗർ എന്ന റിയാലിറ്റി ടിവി പരിപാടിയിൽ വച്ചാണ് അവർ സൗഹൃദത്തിൽ നിന്ന് പ്രണയത്തിലേക്ക് വഴിമാറിയത്. 2010 ഓഗസ്റ്റ് 27-ന് ചെന്നൈയിൽ നടന്ന ഒരു ചടങ്ങിൽ വെച്ച് അവർ വിവാഹിതരാകുകയും ചെയ്തു. കൊച്ചി പാലാരിവട്ടത്താണ് ഇവർ താമസിച്ചിരുന്നത്. 2015-ൽ വേർപിരിഞ്ഞ് താമസിക്കാൻ തുടങ്ങിയ അവർ 2019 ഡിസംബറിൽ നിയമപരമായ വിവാഹമോചനം നേടി. അവർക്ക് അവന്തിക (ജനനം 2012) എന്ന് പേരുള്ള ഒരു മകളുണ്ട്. അമൃത അവളോടൊപ്പം താമസിക്കുന്നു. സംഗീതത്തിനുപുറമെ, അവർ ഒരു യാത്രാ പ്രേമി കൂടിയാണ്.
പുറംകണ്ണികൾ
വർഗ്ഗം:1990-ൽ ജനിച്ചവർ വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:വനിതാ കർണ്ണാടകസംഗീതജ്ഞർ
നാൻ (റൊട്ടി)
മാവ് കുഴച്ച് വച്ചതിനു ശേഷം പുളിപ്പിച്ചെടുത്ത് തന്തൂരിൽ ചുട്ടെടുക്കുന്ന ഒരു റൊട്ടിയാണ് നാൻ മദ്ധ്യപൂർവേഷ്യ, മദ്ധ്യേഷ്യ ദക്ഷിണേഷ്യ എന്നിവിടങ്ങളിലെ ഭക്ഷണവിഭവമാണിത്
പോഷകമൂല്യം
നാൻ എന്നത് ഇറാനിയൻ പദമാണെങ്കിലും മദ്ധ്യപൗരസ്ത്യദേശത്തിന്റെ സ്വാധീനം പ്രകടമായ ദക്ഷിണേഷ്യൻ വിഭവത്തിനെക്കുറിക്കാനാണ് ഇന്ന് ഉപയോഗിക്കുന്നത്. ദക്ഷിണേന്ത്യൻ രൂപാന്തരങ്ങളാണ് ഇപ്പോൾ പാശ്ചാത്യരാജ്യങ്ങളിൽ ലഭ്യമായിട്ടുള്ളത്. നാൻ എന്ന ഇറാനിയൻ പദം എല്ലാ തരത്തിലുള്ള റൊട്ടികളെക്കുറിച്ചും  (nān  نان) പൊതുവായി സൂചിപ്പിക്കുന്ന പദമാണ് യീസ്റ്റോ മറ്റോ ഉപയോഗിച്ച് പുളിപ്പിച്ച് തന്തൂരിയിലാണ് ദക്ഷിണേന്ത്യൻ നാൻ ഉണ്ടാക്കുന്നത്.
സാധാരണയായി ചൂടോടെ വിളാമ്പുന്ന നാനിൽ, ചിലപ്പോൾ നെയ്യോ വെണ്ണയോ പുരട്ടാറുണ്ട്. കീമ നാൻ(കൊത്തിയരിഞ്ഞ ആട്ടിറച്ചി), പെഷ്‌വാരി നാൻ അഥവാ കാശ്മീരി നാൻ (പരിപ്പുകൾ, ഉണക്കമുന്തിരി), രോഘാനി (എള്ള്), അമൃത്‌സരി (ഉടച്ചെടുത്ത ഉരുളക്കിഴങ്ങിൽ മസാല) എന്നിവ സ്റ്റഫ് ചെയ്ത നാൻ വിഭവങ്ങളാണ്. നാൻ നിർമ്മിക്കുന്ന മാവിൽ ചിലപ്പോൾ ജീരകം, കരിംജീരകം എന്നിവയും ചേർക്കാറുണ്ട്. <!-- A typical naan recipe involves mixing white flour with salt, a yeast culture, and enough yogurt to make a smooth, elastic dough. The dough is kneaded for a few minutes, then set aside to rise for a few hours. Once risen, the dough is divided into balls (about 100 grams or 3.5 oz each), which are flattened and cooked. In Pakistani cuisine, naans are typically graced with fragrant essences, such as rose, khus (vetiver), or with butter or ghee melted on them. Nigella seeds are commonly added to naan as cooked in Indian restaurants throughout the UK.
Raisins and spices can be added to the bread to add to the flavour. Naan can also be covered with, or serve as a wrap for various toppings of meat, vegetables or cheeses. This version is sometimes prepared as fast food. It can also be dipped into such soups as dal, and goes well with sabzis (also known as shaakh).
Naan bya in Burma is sometimes served at breakfast with tea or coffee. It is round, soft, and blistered, often buttered, or with pè byouk (boiled peas) on top, or dipped in hseiksoup (mutton soup).
“Luri Fiçá" in Rohingya is similar to Naan but made of Rice and served at festivals with beef, mutton, vegetables and also soups. It is a National Cake of Rohingya in Arakan.
Naan pizza is a type of pizza where naan is used as the crust instead of the traditional pizza dough. Chefs and companies such as Nigella Lawson, and Wegmans offer recipes for people to make their own naan pizza at home. -->
അവലംബം
വർഗ്ഗം:ഇന്ത്യൻ ഭക്ഷണവിഭവങ്ങൾ
ഹൈമനോപ്റ്റെറ
കടന്നലുകൾ, തേനീച്ചകൾ. ഉറുമ്പുകൾ എന്നിവയെ ഉൾക്കൊള്ളുന്ന ഷഡ്പദങ്ങളിലെ മൂന്നാമത്തെ വലിയ നിരയാണ് ഹൈമനോപ്റ്റെറ. വംശനാശം സംഭവിച്ച രണ്ടായിരത്തിലധികം ജീവജാലങ്ങൾക്ക് പുറമെ 150,000 സജീവ ജീവജാലങ്ങളെക്കുറിച്ച് ഹൈമനോപ്റ്റെറ നിരയിൽ വിവരിച്ചിട്ടുണ്ട്.
അവലംബം
വർഗ്ഗം:ഹൈമനോപ്റ്റെറ
ലെപ്‌സി
ലെപ്‌സി (Лепсі, Lepsı; Лепсы) ലെപ്‌സ നദി അല്ലെങ്കിൽ ലെപ്‌സി നദി എന്നും അറിയപ്പെടുന്ന തെക്ക്-കിഴക്കൻ കസാഖ്സ്ഥാനിലെ ഒരു നദിയാണ്. ഇത് ചൈനയുമായുള്ള അതിർത്തിയുടെ വടക്ക് സൻഗേറിയൻ അലാറ്റൗ പർവതനിരകളിൽ നിന്ന് ഉത്ഭവിച്ച് ബൽഖാഷ് തടാകത്തിലേക്ക് ഒഴുകുന്നു. 417 കിലോമീറ്റർ (259 മൈൽ) നീളമുള്ള ഈ നദിക്ക് 8,100 ചതുരശ്ര കിലോമീറ്റർ (3,100 ചതുരശ്ര മൈൽ) വിസ്തീർണ്ണമുള്ള നീർത്തടമുണ്ട്. തെക്കൻ കരയിൽ, കിഴക്കൻ ബൽഖാഷിലേക്ക് ഒഴുകുന്ന രണ്ട് ചെറിയ നദികളിൽ ഏറ്റവും കിഴക്കേയറ്റത്തേത് ലെപ്സിയും മറ്റൊന്ന് അക്സുവുമാണ്. ചരിത്രപരമായ പ്രദേശമായ ഷെറ്റിസുവിലെ പ്രധാന നദികളിലൊന്നാണ് ലെപ്സി.
എ.പി. വർക്കി മിഷൻ ആശുപത്രി
എറണാകുളം ജില്ലയിലെ ഒരു പൊതുപ്രവർത്തകനായിരുന്ന എ.പി. വർക്കിയുടെ പേരിൽ എറണാകുളം ജില്ലയിലെ ആരക്കുന്നത്ത് പ്രവർത്തിക്കുന്ന ആശുപത്രിയാണ് '''എ.പി. വർക്കി മിഷൻ ആശുപത്രി'''. എ.പി. മിഷനാണ് ആശുപത്രി നടത്തുന്നത്. 1999-ൽ പ്രതിപക്ഷ നേതാവ് വി.എസ്. അച്യുതാനന്ദനാണ് എ.പി. വർക്കി മിഷൻ ആശുപത്രി ഉദ്ഘാടനം ചെയ്തത്.
അവലംബം
വർഗ്ഗം:കേരളത്തിലെ ആശുപത്രികൾ
പി.ജി.എൻ. ഉണ്ണിത്താൻ
തിരുവിതാംകൂറിലെ അവസാന ദിവാനായിരുന്നു '''പി.ജി.എൻ. ഉണ്ണിത്താൻ'''. സി.പി. രാമസ്വാമി അയ്യർ 1947 ഓഗസ്റ്റ് 20-ന് രാജിവച്ചതിനെ തുടർന്നാണ് ഉണ്ണിത്താൻ ദിവാനായത്. 1948 മാർച്ച് 24-നു രൂപവത്കരിച്ച തിരുവിതാംകൂറിലെ ആദ്യത്തെ തെരഞ്ഞെടുക്കപ്പെട്ട സർക്കാരിൽ പട്ടം എ. താണുപിള്ള മുഖ്യമന്ത്രിയായി സ്ഥാനമേറ്റതോടെ ഉണ്ണിത്താൻ ദിവാൻ സ്ഥാനം രാജിവച്ചു.
അവലംബം
വർഗ്ഗം:തിരുവിതാംകൂറിന്റെ ദിവാന്മാർ
പെറിക്റ്റിയോണി
പെറിക്റ്റിയോണി (Περικτιόνη, Periktione; fl. 5th century BC) ഗ്രീക്ക് തത്ത്വജ്ഞാനിയായിരുന്ന പ്ലേറ്റോയുടെ അമ്മയായിരുന്നു.
അഥീനിയൻ നിയമനിർമ്മാതാവായിരുന്ന സോളന്റെ പിൻഗാമിയായിരുന്നു അവർ. അവർ അരിസ്റ്റോണിനെ വിവാഹം കഴിച്ച അവർക്ക് 3 പുത്രന്മാരും (ഗ്ലൗക്കോൺ, അഡെയ്മന്തുസ്, പ്ലേറ്റോ) ഒരു പുത്രിയുമാണ് (പോറ്റോൺ) ഉണ്ടായിരുന്നത്. അഥീനിയൻ സംസ്ഥാനഭരണാധികാരിയാായിരുന്ന പൈറിലാമ്പെസ്സിനെ അവർ പുനർവിവാഹം കഴിച്ചു. അവരുടെ അഞ്ചാമത്തെ കുട്ടിയുടെ പേര് ആന്റിഫോൺ എന്നാണ്. പ്ലേറ്റോയുടെ Parmenides ൽ ആന്റിഫോൺ പ്രത്യക്ഷപ്പെടുന്നുണ്ട്.
അവരുടേതെന്ന് വിശേഷിപ്പിക്കപ്പെടുന്ന On the Harmony of Women, On Wisdom എന്നീ 2 കൃതികൾ ഏതാനും ഭാഗങ്ങളായി അവശേഷിക്കുന്നുണ്ട്. ഈ കൃതികൾ ഒരേ സമയത്തുള്ളവയല്ല. പെറിക്റ്റിയോണി I, പെറിക്റ്റിയോണി II എന്നിവർക്കായാണ് ഇവ സാധാരണയായി വിഭജിച്ചിട്ടുള്ളത്. രണ്ട് രചനകളും പൈതഗോറിയൻ സാഹിത്യം എന്ന വ്യാജേന എഴുതിയതാണ്. On the Harmony of Women പ്രതിപാദിക്കുന്നത് ഒരു സ്ത്രീക്ക് തന്റെ ഭർത്താവിനോടും വിവാഹത്തോടും മാതാപിതാക്കളോടുമുള്ള കടമകളെയാണ്. അയോണിക് ഗ്രീക്കിൽ എഴുതിയ ഇത് സി. ഇ നാലോ മൂന്നോ നുറ്റാണ്ടുകളിലേതാകാനാണ് സാധ്യത. On Wisdom ഏകതയ്ക് ഒരു തത്ത്വശാസ്ത്രപരമായ നിർവ്വചനം നൽകുന്നു. ഡോറിക് ഗ്രീക്കിലാണ് എഴുതപ്പെട്ട ഈ കൃതി സി. ഇ മൂന്നോ രണ്ടോ നൂറ്റാണ്ടുകളിലേതാകാനാണ് സാധ്യത.
ജോസ്ഫൈൻ ദു ബുവാർണ്യെ
ജോസ്ഫൈൻ ദു ബുവാർണ്യെ (Joséphine de Beauharnais)‌ (1763-1814) നെപ്പോളിയന്റെ ആദ്യ പത്നിയായിരുന്നു. ഭീകരവാഴ്ചക്കാലത്ത് ഗില്ലോട്ടിന് ഇരയായ ഫ്രഞ്ചു ജനറൽ അലക്സാൻഡ്ര് ദു ബുവാർണ്യേയുടെ വിധവയായിരുന്ന ജോസ്ഫൈനിൽ നെപ്പോളിയൻ ആകൃഷ്ടനാവുകയും ആ ബന്ധം വിവാഹത്തിൽ കലാശിക്കുകയും ചെയ്തു. ജോസ്ഫൈൻ-നെപ്പോളിയൻ കത്തിടപാടുകൾ ഏറെ പ്രസിദ്ധി നേടിയ പ്രേമലേഖനങ്ങളാണ്. പക്ഷെ പിന്നീട് ജോസ്ഫൈനിൽ പുത്രസന്തതി ഉണ്ടായില്ലെന്ന കാരണത്താൽ 1809-ൽ നെപ്പോളിയൻ, ജോസ്ഫൈനിൽ നിന്ന് വിവാഹമോചനം നേടി, ഓസ്ട്രിയൻ രാജകുമാരി മേരി ലൂയിസയെ വിവാഹം ചെയ്തു. എങ്കിലും ജോസ്ഫൈന്റെ മരണം വരെ, നെപ്പോളിയനുമായുള്ള സ്നേഹബന്ധം നിലനിന്നു.
ജനനം, ബാല്യം
യൂറോപ്യൻ വൻകരയിൽ നിന്ന് ഏതാണ്ട് ആറായിരത്തി നാനൂറു കിലോമീറ്ററകലെ കരീബിയൻ ദ്വീപസമൂഹത്തിലെ തീരെ ചെറിയ മാർട്ടിനിക് ദ്വീപിനെച്ചൊല്ലി (വിസ്തീർണം 64x24 ചതുരശ്ര കിലോമീറ്റർ) ഇംഗ്ലണ്ടും ഫ്രാൻസും നിരന്തരം തർക്കിച്ചു കൊണ്ടിരുന്നു. അവസാനം ഇരു രാജ്യങ്ങളും ഒരു ഒത്തുതീർപ്പിലെത്തുകയും, മാർട്ടിനിക് ഫ്രഞ്ചു കോളണിയായി അംഗീകരിക്കപ്പെടുകയും ചെയ്തത്  1763-ന്റെ തുടക്കത്തിലായിരുന്നു. മാർട്ടിനിക്കിലെ സമ്പന്നകുടുബങ്ങളിലൊന്നായിരുന്നു ദൂ ടാഷർ ദുലാ പാഷെറി. ഈ കുടുംബത്തിലെ ജോസെഫ്-റോസ് ക്ലെയർ ദമ്പതികളുടെ മൂത്ത പുത്രിയായി 1763 ജൂൺ 23-ന് ജോസ്ഫൈൻ  ജനിച്ചു. മുഴുവൻ പേര് മാരി-ജോസെഫ് റോസ് ദൂ ടാഷർ ദുലാ പാഷെറി. പക്ഷെ ഈവെറ്റ് എന്നോ റോസ് എന്നോ ആണ് പൊതുവെ അറിയപ്പെട്ടത്. ജോസ്ഫൈൻ എന്നു സംബോധന ചെയ്തിരുന്ന ചുരുക്കം ചിലരിൽ ഒരാളായിരുന്നു നെപ്പോളിയൻ. ജോസ്ഫൈന്റെ ഇളയ ഹോദരിമാരായിരുന്നു കാതറിനും, ഫ്രാൻസ്വായും. 1766-ലെ കൊടിയ ചുഴലിക്കാറ്റിൽ ദൂ ടാഷർ ദുലാ പാഷെറിന് സർവസ്വത്തുക്കളും നഷ്ടമായി അവരുടെ സാമ്പത്തിക നില അതിശോചനീയമായി. 1773-ൽ പത്തു വയസ്സുകാരി റോസ് ഫോർട്ട് റോയാലിലെ പ്രോവിഡൻസ് കോൺവെന്റിൽ വിദ്യാർഥിനിയായി ചേർന്നു. ജോസ്ഫൈൻ പഠനത്തിൽ പിന്നോക്കമായിരുന്നെങ്കിലും പാട്ടിലും നൃത്തത്തിലും അഭിരുചി പ്രകടിപ്പിച്ചു.. നാലു വർഷത്തെ സ്കൂൾ ജീവിതത്തിനുശേഷം ജോസ്ഫൈൻ വീട്ടിൽ തിരിച്ചെത്തി.
ദു ബുവാർണ്യെ കുടുംബം
മെസ്സിർ ഫ്രാൻസ് ദു ബുവാർണ്യെ ഫ്രഞ്ചു കരീബിയൻ നാടുകളുടെ ഗവർണറും ഉന്നതങ്ങളിൽ സ്വാധീനമുള്ളയാളും ആയിരുന്നു.. ഭാര്യയുടെ ചങ്ങാതിയായിത്തീർന്ന, ഇളം പ്രായക്കാരിയായ ഡിസെറി  ദൂ ടാഷർ ദുലാ പാഷെറിയിൽ ( ജോസ്ഫൈന്റെ പിതൃസഹോദരി) ഗവർണർ അനുരക്തനായി. ഈ ബന്ധം മുതലെടുത്ത് ഡിസേറി സഹോദരകുടുംബത്തിന് ഒട്ടേറെ ഒത്താശകൾ ചെയ്തു കൊടുത്തു. പക്ഷെ ഭരണത്തിൽ വരുത്തിയ ക്രമക്കേടുകൾ കാരണം ഗവർണർക്ക് ജോലി നഷ്ടമായി. അധികാരികളെ അനുനയിപ്പിക്കാൻ ഗവർണർ കുടുംബസമേതം പാരിസിലേക്കു യാത്രയായപ്പോൾ ഡിസേറിയേയും കൂടെക്കൂട്ടി. സ്ഥാനം തിരിച്ചു കിട്ടിയില്ലെങ്കിലും തന്റെ പേരിലുള്ള കേസ് ഒതുക്കിത്തീർക്കാൻ ദു ബുവാർണ്യെക്കു കഴിഞ്ഞു. ഡിസെറി കൗശലക്കാരിയായിരുന്നു. ദു ബുവാർണ്യെ പ്രഭുവിന്റെ മരണശേഷം സ്വത്തിന്റെ വലിയൊരു ഭാഗത്തിന് അവകാശി പുത്രൻ അലെക്ലാൻഡ്ര് ദു ബുവാർണ്യെ ആയിരിക്കുമെന്നതിനാൽ സഹോദരന്റെ മൂന്നു പുത്രിമാരിൽ ഒരാളെക്കൊണ്ട്  അലെക്സാൻഡ്രിനെ   വിവാഹം ചെയ്യിക്കാൻ ഡിസേറി പദ്ധതിയിട്ടു.
വിവാഹം,വേർപിരിയൽ,ജയിൽവാസം, വൈധവ്യം
ദു ബുവാർണ്യെ പ്രഭുവിന്റെ പുത്രൻ അലെക്സാൻഡ്ര് വിവാഹം ചെയ്യാനിരുന്നത് ഇവെറ്റിന്റെ ഇളയ സഹോദരി കാതറീനെ ആയിരുന്നു. എന്നാൽ 1777 -ൽ കാതറീൻ അകാലമരണമടഞ്ഞതോടെ ജോസ്ഫൈൻ വധു ചമഞ്ഞു. 1779-ഒക്റ്റോബറിൽ ജോസ്ഫൈൻ പിതാവിനോടൊപ്പം ഫ്രാൻസിലെത്തി,  ഡിസമ്പറിൽ വിവാഹം നടന്നു. അലക്സാൻഡ്ര് മിക്കവാറും സമയം സൈനികദൗത്യങ്ങളിലായിരുന്നു. ജോസ്ഫൈൻ -അലെക്സാൻഡ്ര് ദമ്പതിമാർക്ക് രണ്ടു കുട്ടികളുണ്ടായി- പുത്രൻ ഓജീനും (യൂജീൻ എന്നും പറയും) പുത്രി ഹോർട്ടെൻസും.
വൈവാഹികജീവിതത്തിൽ തുടക്കത്തിൽ കാര്യമായ അസ്വാരസ്യങ്ങളൊന്നും ഉണ്ടായിരുന്നില്ലെങ്കിലും ബന്ധം ഊഷ്മളമായിരുന്നില്ല.. പിന്നീട് അലക്സാൻഡ്രിന് ഭാര്യയുടെ വിശ്വസ്തതയിലും ഓർട്ടെൻസിന്റെ പിതൃത്വത്തിലും സംശയം തോന്നി. വിവാഹമോചനം നടന്നില്ലെങ്കിലും നിയമാനുസൃതമായി പിരിഞ്ഞു ജീവിക്കാൻ 1785 മാർച്ച് 3-ന് കോടതി അനുമതി നല്കി. ജോസ്ഫൈനും, മക്കൾക്കും ചെലവിനു കൊടുക്കാൻ അലെക്സാൻഡ്ര് നിർബന്ധിതനായി
ദുബുവാർണ്യെ പ്രഭ്വി എന്ന പേരിൽ സ്വതന്ത്രജീവിതം നയിക്കാൻ തുടങ്ങിയതോടെ ജോസ്ഫൈൻ  പരിഷ്കൃത സമൂഹത്തിലെ ചിട്ടവട്ടങ്ങൾ പെട്ടെന്നു തന്നെ പഠിച്ചെടുത്തു, കുറേയേറെ പുരുഷസുഹൃത്തുക്കളേയും സമ്പാദിച്ചു.. എന്നാൽ അലക്സാൻഡ്ര് സാമ്പത്തികഞെരുക്കങ്ങളിൽ പെട്ടതോടെ ജോസ്ഫൈന്റെ  മാസിക വരുമാനം മുടങ്ങി. March 2, 1794 രാജദ്രോഹക്കുറ്റം ചുമത്തി അലെക്സാൻഡ്ര്, പാരിസിലെ  കാർമെ ജയിലടക്കപ്പെട്ടു.വിവാഹബന്ധം പൂർണമായും വിച്ഛേദിക്കപ്പെട്ടിട്ടില്ലെന്ന നിലക്ക്, തനിക്കും കുട്ടികൾക്കും വന്നേക്കാവുന്ന ആപത്തു മണത്തറിഞ്ഞ് ജോസ്ഫൈൻ കുട്ടികളെ  ബന്ധുഗൃഹങ്ങളിലേക്കു മാറ്റി. ഏപ്രിൽ 21-ന്  ജോസ്ഫൈനും സംശയാസ്പദയെന്ന പേരിൽ (Law of Suspects) കാർമെ കാരാഗ്രഹത്തിലായി. ജയിലിൽ വെച്ച് ജോസ്ഫൈനും അലെക്സാൻഡ്രും കണ്ടുമുട്ടിയതായും പരസ്പരധാരണയിലെത്തിയതായും സൂചനകളുണ്ട്.
ജൂലൈ 23-ന് അലെക്സാൻഡ്ര് ഗില്ലോട്ടിനിലേക്കു നയിക്കപ്പെട്ടു. റോബേസ്പിയറുടെ പതനത്തോടെ ഭീകരവാഴ്ച അവസാനിച്ചതിനാൽ ജോസ്ഫൈൻ ഗില്ലോട്ടിനിൽ നിന്നു രക്ഷപ്പെട്ടു. ആഗസ്റ്റ് 6-ന്   നൂറ്റിയെട്ടു ദിവസത്തെ കാരാവാസത്തിനുശേഷം  ജോസ്ഫൈൻ വിമോചിതയായി. . പിന്നീടുള്ള ജീവിതം എളുപ്പമായിരുന്നില്ല. പരേതനായ ഭർത്താവിന്റെ കുടുംബസ്വത്തുക്കൾ വിപ്ലവസമിതി കണ്ടുകെട്ടിയതിനാൽ, ജോസ്ഫൈന് കുട്ടികളുടേയും തന്റേയും ആഡംബരജീവിതരീതി നിലനിർത്തുന്നതിനായി എമ്പാടും കടം വാങ്ങേണ്ടി വന്നു. . നിർദ്ധനയും നിരാധാരയുമായ ജോസ്ഫൈന് സഹായഹസ്തം നീട്ടിയത് പ്രമുഖ ഭരണത്തലവൻ പോൾ ബറാസ്സ് ആയിരുന്നു. ജോസ്ഫൈൻ ബറാസ്സിന്റെ പ്രണയിനി ആയിരുന്നെന്ന വസ്തുത പരസ്യമായിരുന്നു.
പ്രണയം, വിവാഹം
അധികാരികൾ അനധികൃതമായി എടുത്തുകൊണ്ടുപോയ അലെക്സാൻഡ്രിന്റെ പരമ്പരാഗതമായ പടവാൾ തിരിച്ചു കിട്ടാനായി ജോസ്ഫൈൻ തന്റെ പുത്രൻ ഒജീൻ ദു ബുവാർണ്യെയെ സൈനികത്തലവന്റെ ഓഫീസിലേക്കയച്ചു. ഇത്തരം കാര്യങ്ങൾ ജനറൽ നെപ്പോളിയന്റെ അധികാരപരിധിയിലായിരുന്നു. ബാലന്റെ അന്തസ്സുറ്റ പെരുമാറ്റവും സ്വഭാവഗുണവും നെപ്പോളിയനെ ഏറെ ആകർഷിച്ചു, ആവശ്യം നിറവേറ്റിക്കൊടുക്കുകയും ചെയ്തു,. ഇതേത്തുടർന്ന് ജോസ്ഫൈൻ നേരിട്ട് നെപ്പോളിയനെ കണ്ട് കൃതജ്ഞത പ്രകടിപ്പിക്കാനെത്തി. ഈ കൂടിക്കാഴ്ച നടന്നത് 1795 ഒക്റ്റോബർ 14-ന് ആയിരിക്കണമെന്ന് ഊഹിക്കപ്പെടുന്നു..
നെപ്പോളിയന്റെ വർദ്ധിച്ചു വരുന്ന ജനപ്രിയതയിൽ അസ്വസ്ഥനായ ബറാസ് ബോധപൂർവ്വം ഒരുക്കിയ കെണിയായിരുന്നു ജോസ്ഫൈൻ-നെപ്പോളിയൻ വിവാഹമെന്ന് പലരും അഭിപ്രായപ്പെടുന്നു. അതല്ല, ജോസ്ഫൈനിലൂടെ ബറാസ്സിൽ സ്വാധീനം ചെലുത്തി  ഉന്നതസ്ഥാനത്ത് എത്താനായിരുന്നു നെപ്പോളിയന്റെ പദ്ധതിയെന്നും അഭിപ്രായമുണ്ട്. എന്നാൽ കിംവദന്തികളെ അലക്ഷ്യപ്പെടുത്തി നെപ്പോളിയൻ ഇപ്രകാരം പ്രസ്താവിച്ചതായും പറയപ്പെടുന്നു. "എന്റെ പടവാൾ കൊണ്ട് ഞാനെന്റെ വഴിതെളിക്കും" 1796 ഫെബ്രുവരി 24-ന് ഇരുവരും വിവാഹിതരാവാൻ തീരുമാനിച്ചു. , { നെപ്പോളിയന്റെ കുടുംബക്കാർ, പ്രത്യേകിച്ച് സഹോദരന്മാർ ഈ വിവാഹബന്ധത്തെ പൂർണമനസ്സോടെ അനുകൂലിച്ചില്ലെന്നു പറയപ്പെടുന്നു,. ജോസ്ഫൈന്റെ മക്കൾക്കും തുടക്കത്തിൽ എതിർപ്പുണ്ടായിരുന്നു. മാർച്ച് 10-ന് സിവിൽ നടപടിപ്രകാരം വിവാഹം നടന്നു.,. വിവാഹസമയത്ത് ജോസ്ഫൈന് മുപ്പത്തിരണ്ടു വയസ്സായിരുന്നു. പക്ഷെ വിവാഹ റജിസ്റ്ററിൽ ജോസ്ഫൈൻ ഇരുപത്തിയെട്ടെന്നാണ് രേഖപ്പെടുത്തിയത്.
ദാമ്പത്യജീവിതം
വിവാഹം കഴിഞ്ഞ് രണ്ടു ദിവസത്തിനകം ഇറ്റാലിയൻ നാട്ടുരാജ്യങ്ങൾക്കെതിരെ സൈന്യസന്നാഹങ്ങളുമായി നെപ്പോളിയൻ പടക്കളത്തിലിറങ്ങി. ഈ പടനീക്കം വമ്പിച്ച വിജയവുമായി. യുദ്ധത്തിരക്കിനിടയിലും ജോസ്ഫൈന് പ്രണയലേഖനങ്ങളെഴുതാൻ നെപ്പോളിയൻ മറന്നില്ല. . ജൂലൈയിൽ നെപ്പോളിയനും സൈന്യവും താത്കാലികമായി  മിലാനിൽ തമ്പടിച്ചു. ജോസ്ഫൈനെ മിലാനിലേക്ക് വരുത്താനുള്ള ഏർപ്പാടുകൾ ചെയ്തു. പാരിസിലെ ഉല്ലാസഭരിതമായ ജീവിതം ഉപേക്ഷിച്ച് യുദ്ധസംഘർഷങ്ങൾ നിലനിന്ന മിലാനിലേക്കു പോകാൻ ജോസ്ഫൈന് തീരെ താത്പര്യമുണ്ടായിരുന്നില്ല. എങ്കിലും നെപ്പോളിയന്റെ നിർബന്ധത്തിനു വഴങ്ങേണ്ടി വന്നു. ബൊളോണ, മോണ്ട് ബെല്ലോ,വെനിസ്,ടുറിൻ എന്നിങ്ങന പലയിടങ്ങളിലേക്കും ജോസ്ഫൈൻ നെപ്പോളിയനെ അനുഗമിച്ചു. ജോസ്ഫൈന്റെ ചപലസ്വഭാവം ചില്ലറ പ്രണയകലഹങ്ങൾക്ക് വഴിവെച്ചുവെങ്കിലും പൊതുവേ ജോസ്ഫൈൻ  സന്തുഷ്ടയായിരുന്നു.
തന്റെ ഇറ്റാലിയൻ വിജയം ആഘോഷിക്കാനായി ഫ്രഞ്ചുഭരണകൂടം ഒരുക്കിയ വിരുന്നിൽ  പങ്കെടുക്കെ, നെപ്പോളിയൻ ഇപ്രകാരം പ്രസ്താവിച്ചത്രെ "ഞാൻ ഏറ്റവുമധികം ആരാധിക്കുന്ന സ്ത്രീ എന്റെ പത്നിയാണ്".
1796 മുതൽ 1809 വരെ, പതിനാലു വർഷങ്ങൾ നെപ്പോളിയന്റെ ജീവിതത്തിലെ ഏറ്റവും തിരക്കു പിടിച്ച കാലമായിരുന്നു. യുദ്ധ വിജയങ്ങളിലൂടേയും, സമർഥമായ  കരുനീക്കങ്ങളിലൂടേയും    1799-ൽ പ്രഥമകൗൺസിലറെന്ന പദവിയും , 1802-ൽ  ആജീവനാന്തം കൗൺസിലെറെന്നും  1804- ഫ്രഞ്ചു ചക്രവർത്തിയെന്നുമുള്ള സ്ഥാനമാനങ്ങൾ   നെപ്പോളിയൻ നേടിയെടുത്തത് ഈ കാലഘട്ടത്തിലാണ്.
സ്വതസ്സിദ്ധമായ രീതിയിൽ ജോസ്ഫൈൻ ടുയിലെറി കൊട്ടാരത്തിലേക്ക് പഴയ രാജകീയ ശൈലിയും  ആചാരക്രമങ്ങളും തിരികെ കൊണ്ടുവന്നു. പൗരൻ/ പൗര എന്നീ സംബോധനകൾക്കു പകരം മദാം, മോൺസ്യെ, വികോംട് എന്നീ ഉപചാര സംബോധനകൾ വീണ്ടും നടപ്പിലായി.
നെപ്പോളിയന്റെ അസൂയാവഹമായ ഉയർച്ച ജോസ്ഫൈനിൽ അരക്ഷിതാബോധം ഉളവാക്കി. കാരണം നെപ്പോളിയൻ തന്റെ  പിന്തുടർച്ചാവകാശിയെ  നാമനിർദ്ദേശം ചെയ്യണമെന്ന ആവശ്യം ഫ്രഞ്ചുജനത ഉന്നയിച്ചു. ജോസ്ഫൈനിൽ സന്തതികളില്ലാത്ത സ്ഥിതിക്ക്, ബോണപാർട്ട് കുടുംബത്തിലെ മറ്റേതെങ്കിലും തായ്വഴിയിൽ നിന്ന് ദത്തെടുക്കുകയായിരുന്നു പ്രായോഗിക പരിഹാരം. അതല്ലെങ്കിൽ ജോസ്ഫൈനുമായുള്ള വിവാഹം റദ്ദാക്കി മറ്റൊരു വിവാഹത്തിന് നെപ്പോളിയൻ തയ്യാറാവേണ്ടിയിരുന്നു. . പ്രശ്നം തനിക്കു അനുകൂലമായ വിധത്തിൽ പരിഹരിക്കാനായി ജോസ്ഫൈൻ കണ്ടുപിടിച്ച പോംവഴി, സ്വന്തം മകൾ ഹോർട്ടെൻസ് ബുവാർണ്യയെ നെപ്പോളിയന്റെ ഇളയ സഹോദരൻ ലൂയിസിനെക്കൊണ്ടു വിവാഹം ചെയ്യിക്കുകയായിരുന്നു. വധൂവരൻമാർക്ക് ഒട്ടും സമ്മതമില്ലായിരുന്നെങ്കിലും വിവാഹം നടന്നു, അവർക്ക് ഒരു പുത്രനും പിറന്നു നെപ്പോളിയൻ ചാൾസ് ബോണപാർട്ട്. പക്ഷെ പിൻഗാമി പ്രശ്നം തീർന്നില്ല. 1807-ൽ അഞ്ചു വയസു തികയുംമുമ്പ് ഈ കുഞ്ഞ് അകാലചരമമടഞ്ഞത്  ജോസ്ഫൈനെ കൂടുതൽ ദുഃഖത്തിലാഴ്ത്തി.
വിവാഹമോചനം
നെപോളിയന്റെ സന്തതി തന്നേയാവണം നെപോളിയനുശേഷം ഫ്രഞ്ചുസിംഹാസനത്തിലേറേണ്ടത് എന്ന അഭിപ്രായം ശക്തിപ്പെട്ടു വന്നതോടെ നെപോളിയൻ രണ്ടാം വിവാഹത്തിന് തയ്യാറായി. പുതിയൊരു വിവാഹത്തിലൂടെ തന്റേയും ഫ്രാൻസിന്റേയും രാഷ്ട്രീയസൈനിക സ്ഥിതി ഭദ്രമാക്കാമെന്നും  നെപോളിയൻ കണക്കുകൂട്ടിയതായി പറയപ്പെടുന്നു. അത്യന്തം ദുഃഖത്തോടെയെങ്കിലും ജോസ്ഫൈൻ  വിവാഹമോചനത്തിനു സമ്മതിച്ചു. ജോസ്ഫൈനും നെപോളിയനുമായുള്ള വിവാഹബന്ധം നിയമപരമായി വേർപെടുത്താനുള്ള നീക്കങ്ങൾ ആരംഭിച്ചു.ഫ്രാൻസിന്റെ ഭാവിയെക്കരുതി താനും കുടുംബവും വ്യക്തിഗതതാത്പര്യങ്ങൾ ത്യജിക്കാൻ തീരുമാനിച്ചുവെന്ന് ഡിസമ്പർ പത്തിന് നിയമസഭക്കു മുമ്പാകെ നെപോളിയൻ പ്രസ്താവിച്ചു..1809  ഡിസമ്പർ 15-ന് കുടുംബാംഗങ്ങളും പള്ളിയധികാരികളും നിയമമേധാവികളുമടങ്ങുന്ന സഭക്കു മുന്നിൽ വെച്ച് വിവാഹമോചനം സ്ഥിരീകരിക്കപ്പെട്ടു.,,.
വിവാഹമോചനക്കരാർ അനുസരിച്ച്, ചക്രവർത്തിനി എന്ന പദവി ജോസ്ഫൈന് തുടർന്നും ഉപയോഗിക്കാനുള്ള അനുമതി നല്കപ്പെട്ടു. സർക്കാർ ഖജാനയിൽ നിന്ന്  രണ്ടു മില്യൺ ഫ്രാങ്ക് വാർഷിക വേതനം ജോസ്ഫൈന് നല്കാൻ ഉത്തരവായി. നെപോളിയന്റെ വക ചക്രവർത്തിയുടെ തനതായ ഭണ്ഡാരത്തിൽ നിന്ന് പ്രതിവർഷം മറ്റൊരു മില്യൺ ഫ്രാങ്കും. എലീസി അരമനയും മാൽമിസോൻ ഭവനവും, നെവാറിലെ കൊച്ചു വീടും ജോസ്ഫൈന്റെ ഉപയോഗത്തിനായി വിട്ടുകൊടുത്തു.ജോസ്ഫൈന്റെ കടബാദ്ധ്യതകൾ തീർക്കാനുള്ള ചുമതലയും ചക്രവർത്തി ഏറ്റെടുത്തു.{{sfn|Sargeant|p= {{sfn|Abbott|p=300}}.
പിന്നീടുള്ള ജീവിതം
ബന്ധം വേർപെടുത്തിയശേഷവും നെപോളിയൻ ജോസ്ഫൈനുമായി നിരന്തരം കത്തിടപാടുകൾ നടത്തുകയും  ഇടക്കിടെ സന്ദർശിക്കുകയും ചെയ്തിരുന്നു..1811 മാർച്ചിൽ നെപോളിയനും മരിയാ ലൂയിസയിൽ മകൻ പിറന്നപ്പോൾ നെപോളിയന് ജോസ്ഫൈൻ ആശംസകളയച്ചു. ഇത്തരം സൗഹൃദം, മരിയാ ലൂയിസയെ അസ്വസ്ഥയാക്കിയെങ്കിലും നെപോളിയൻ അതു കാര്യമായെടുത്തില്ല റഷ്യൻ ആക്രമണത്തിനുതൊട്ടുമുമ്പ് നെപോളിയൻ ജോസ്ഫൈനെ സന്ദശിച്ചതായും ഈ ഉദ്യമത്തിൽനിന്നു പിരിയാൻ ജോസ്ഫൈൻ ഉപദേശിച്ചതായും സൂചിപ്പിക്കപ്പെടുന്നു..
അന്ത്യം
നെപോളിയന്റെ സ്ഥാനത്യാഗവും എൽബയിലേക്കുള്ള നാടുകടത്തലും ജോസ്ഫൈനിൽ അരക്ഷിതാബോധം സൃഷ്ടിച്ചു, വിഷാദരോഗത്തിന് അടിമയാക്കി. . എന്നാൽ റഷ്യൻ ചക്രവർത്തി സർ അലെക്സാൻഡർക്ക് ജോസ്ഫൈനോടു സഹതാപം തോന്നിയിരുന്നു. കുടുംബസമേതം പലപ്പോഴും ജോസ്ഫൈനെ സന്ദർശിക്കുകയും ചെയ്തിരുന്നു. ജോസ്ഫൈന്റെ ആരോഗ്യനില മോശമായപ്പോൾ അലെക്സാൻഡർ സ്വന്തം വൈദ്യനെ  ചികിത്സക്കായി നിയോഗിച്ചു. 1814 മെയ് 29-ന് ജോസ്ഫൈൻ നിര്യാതയായി.. ജൂൺ രണ്ടിനായിരുന്നു ശവമടക്ക്. ജോസ്ഫൈന്റെ മരണവാർത്ത കുടുംബക്കാരാരും തന്നെ നെപോളിയനെ നേരിട്ടറിയിച്ചില്ല,എൽബയിലേക്ക് ഒളിച്ചു കടത്തപ്പെട്ട പത്രത്തിലൂടേയാണ് നെപോളിയൻ വിവരമറിഞ്ഞത്. 1815 മാർച്ചിൽ പാരിസിലെത്താൻ അവസരം ലഭിച്ചപ്പോൾ നെപോളിയൻ മാൽമിസോൻ സന്ദർശിച്ചതായും ജോസ്ഫൈൻ മരിച്ച മുറിക്കകത്ത് ഏറെ നേരം ചെലവിട്ടതായും പറയപ്പെടുന്നു'.
ഗ്രന്ഥസൂചിക
വർഗ്ഗം:നെപ്പോളിയൻ ബോണപ്പാർട്ട്
ഇന്ത്യൻ ചെസ്സ്
18, 19 നൂറ്റാണ്ടുകളിൽ ഇന്ത്യ യിൽ നിലവിലുണ്ടായിരുന്ന ചെസ്സിന്റെ രൂപങ്ങളെ പൊതുവെ പറയുന്ന പേരാണ് ഇന്ത്യൻ ചെസ്സ്. ഇതിന്റെ പുരാതനരൂപമായി അറിയപ്പെടുന്ന ചതുരംഗമായിരുന്നു ഏഴാം നൂറ്റാണ്ടിൽ പേർഷ്യ യിലൂടെ പടിഞ്ഞാറൻ രാജ്യങ്ങളിലെത്തിച്ചേർന്നത്. ആധുനികചെസ്സ് നിയമങ്ങളിൽ നിന്നും കാസിലിങ്ങ്, കാലാളിന്റെ സ്ഥാനക്കയറ്റം തുടങ്ങിയ ചിലകാര്യങ്ങളിൽ മാത്രമാണ് ഇന്ത്യൻ ചെസ്സിനു വ്യത്യാസമുള്ളത്. 1960-കൾ വരെ, ഇത്തരത്തിലുള്ള ചെസ്സ് രൂപങ്ങളായിരുന്നു ഇന്ത്യയിൽ പ്രചാരത്തിലുണ്ടായിരുന്നത്. ഇന്ത്യയിലെ വിദൂരഗ്രാമങ്ങളിൽ ഇപ്പോഴും ഇവ നിലനിൽക്കുന്നുണ്ടാവാം.
അവലംബം
വർഗ്ഗം:ഇന്ത്യൻ ചെസ്സ് വർഗ്ഗം:ചെസ്സ് വകഭേദങ്ങൾ
ലൂൺസ് എൻ ഡ്രൂണെൻസെ ഡൂയിനെൻ
ലൂൺസ് എൻ ഡ്രൂണെൻസെ ഡൂയിനെൻ (Loonse and Drunense Dunes) ടിൽബർഗ്ഗ്, വാൽവിജ്ക് & സ്-ഹെർട്ടോഗെൻബോച്ച് നഗരങ്ങളുടെ ഇടയ്ക്കായി, നെതർലാൻറിനു വടക്കായി സ്ഥിതിചെയ്യുന്ന ഒരു ദേശീയോദ്യാനമാണ്. 2002 ൽ ഒരു ദേശീയോദ്യാനമായി രൂപീകരിക്കപ്പെട്ട ഇതിൻറെ വിസ്തീർണ്ണം 35 ചതുരശ്ര കിലോമീറ്റർ (14 ചതുരശ്ര മൈൽ) ആണ്.
ഊഹക്കച്ചവടം
പിന്നീട് ഉണ്ടാക്കുന്ന വിലമാറ്റങ്ങളിൽ നിന്നും ലാഭം സമ്പാദിക്കാം എന്ന പ്രതീക്ഷയോടുകൂടി സെക്യൂരിറ്റികളുടെ ക്രയവിക്രയം നടത്തുന്ന ബിസിനസ് ആണ് ഊഹക്കച്ചവടം അധവ speculation.ഊഹക്കച്ചവടം,വെറുമൊരു ഹ്രസ്വകാല പ്രതിഭാസം മാത്രം ആണ്.
വർഗ്ഗം:ഓഹരിവിപണി
വെങ്ങോല ഗ്രാമപഞ്ചായത്ത്
എറണാകുളം ജില്ലയിൽ കുന്നത്തുനാട് താലൂക്കിൽ വാഴക്കുളം ബ്ളോക്കിൽ വെങ്ങോല, അറയ്ക്കപ്പടി എന്നീ വില്ലേജ് പരിധിയിൽ ഉൾപ്പെടുന്ന ഗ്രാമപഞ്ചായത്താണ് 35.65 ച.കി.മീറ്റർ വിസ്തീർണ്ണമുള്ള വെങ്ങോല ഗ്രാമപഞ്ചായത്ത്.
അതിരുകൾ
== വാർഡുകൾ- നിലവിലെ മെമ്പർമാർ ==
കുവൈറ്റ്‌ കേരള മുസ്‌ലിം അസോസിയേഷൻ
കുവൈറ്റിലെ ഏറ്റവും വലിയ പ്രവാസി സംഘടനയാണ് കെ.കെ.എം.എ എന്ന കുവൈറ്റ്‌ കേരള മുസ്‌ലിം അസോസിയേഷൻ. പതിനേ ഴായിരത്തിൽ കൂടുതൽ അംഗങ്ങൾ ഈ സംഘടനയിൽ പ്രവർത്തിക്കുന്നു. പ്രവാസികൾക്കായി ലൈഫ് ഇൻഷുറൻസ് മുതൽ സ്കോളർഷിപ്പും ചികിത്സാ സഹായവും സന്നദ്ധ സേവനങ്ങളും അടക്കം ഒട്ടനവധി പ്രവർത്തനങ്ങൾ ഈ സംഘടന നടത്തി വരുന്നുണ്ട്. ഇന്ത്യൻ എംബസി നടത്തുന്ന പല പ്രവർത്തനങ്ങളിലും കെ.കെ.എം.എ പങ്ക് വഹിക്കാറുണ്ട്
അവലംബം
വർഗ്ഗം:പ്രവാസി സംഘടനകൾ
നാഷണൽ ജ്യോഗ്രഫിക് ചാനൽ
നാഷണൽ ജിയോഗ്രാഫിക് സൊസൈറ്റി നിർമ്മിച്ച നോൺ ഫിക്ഷൻ, പ്രകൃതി, ശാസ്ത്രം, സംസ്കാരം, ചരിത്രം എന്നിവ ഉൾപ്പെടുന്ന ഡോക്യുമെന്ററികൾ സംപ്രേക്ഷണം ചെയ്യുന്ന ഒരു ഇന്ത്യൻ പേ ടെലിവിഷൻ ചാനലാണ് നാഷണൽ ജിയോഗ്രാഫിക് (നാറ്റ് ജിയോ എന്നും അറിയപ്പെടുന്നു). ഏഴ് ഭാഷകളിൽ ( ഇംഗ്ലീഷ്, ഹിന്ദി, കന്നഡ, മലയാളം, തെലുങ്ക്, തമിഴ്, ബംഗാളി ) ഇത് പ്രക്ഷേപണം ചെയ്യുന്നു.
ബാഹ്യ ലിങ്കുകൾ
വർഗ്ഗം:ദൃശ്യമാദ്ധ്യമങ്ങൾ
സൺ ഡോഗ്സ്
ലഘുചിത്രം|സൺ ഡോഗ്സ് പ്രകാശം അസ്തമയ സൂര്യനു ചുറ്റുമുള്ള ഐസ് ക്രിസ്റലുകളിൽ തട്ടി ഒരു വലിയ പ്രഭാവലയം ഉണ്ടാകുന്നു. ഇതിന്റെ ഇരുവശങ്ങളിലും ഓരോ ബിന്ദു ഉണ്ടായിരിക്കും. പ്രകാശത്തിന്റെ പ്രതിഫലനം ശരിയായ രീതിയിലാണെങ്കിൽ ഈ ബിന്ദുക്കൾ സൂര്യനെ പോലെ ശോഭയോടെ കാണപ്പെടുന്നു. അപ്പോൾ മൂന്ന് സൂര്യന്മാർ ഒന്നിച്ചു നിൽക്കുന്നതായി തോന്നും. യഥാർത്ഥ സൂര്യന്റെ അസ്തമയത്തോടെ ഇവയും അസ്തമിക്കും.
പുരാതനകാലം മുതലേ മനുഷ്യർ ഈ പ്രഭാവം ശ്രദ്ധിച്ചിരുന്നു. ലഘുചിത്രം|സൺ ഡോഗ്സിന്റെ ഒരു പുരാതന ചിത്രം
കാതറീന അഹ്ഗ്രെൻ
ഒരു സ്വീഡിഷ് പ്രോട്ടോ ഫെമിനിസ്റ്റ് കവിയിത്രിയും പ്രസാധകയുമായിരുന്നു കാതറിന അഹ്ഗ്രെൻ (ജീവിതകാലം: 1734 - സി. 1800). സ്വീഡനിലെ ആദ്യത്തെ തിരിച്ചറിയപ്പെടുന്ന വനിതാ പത്രപ്രവർത്തകരിൽ ഒരാളായിരുന്നു അവർ.
1772 നും 1783 നും ഇടയിൽ സ്റ്റോക്ക്ഹോമിലും ഫിൻ‌ലാൻഡിലുമുള്ള നിരവധി വനിതാ ആനുകാലികങ്ങളുടെ പ്രസാധകയും ചീഫ് എഡിറ്ററുമായിരുന്നു അവർ. ഫിൻ‌ലാൻഡിലെ ആദ്യത്തെ ആനുകാലികത്തിന്റെ (അതുപോലെ തന്നെ ഒരു സ്ത്രീ എഴുതിയ ആദ്യത്തേത്) Om konsten att rätt behaga (1782) പ്രസാധകയുമായിരുന്നു അവർ. ഹെഡ്വിഗ് ചാർലോട്ട നോർഡൻഫ്ലിച്റ്റുമായുള്ള കത്തിടപാടുകൾക്ക് അവർ പ്രശസ്തയാണ്. 1750 കളിലെയും 1770 കളിലെയും സ്വീഡിഷ് "സ്ത്രീ സാഹിത്യ ലോകത്തെ" ഒരു പ്രമുഖ വ്യക്തിയായിരുന്നു അൾ‌ഗ്രെൻ.
ജീവിതരേഖ
ഓസ്റ്റെർഗറ്റ്‌ലാൻഡിന്റെ ഗവർണറായിരുന്ന ആൻഡേഴ്‌സ് അൾഗ്രെന്റെയും ലോറൻഷ്യ ജൂലിയാന ലിയുൻഗെൻഫെൽഡിന്റെയും മകളായിരുന്നു കാതറിന അഹ്‌ഗ്രെൻ. അവരുടെ സഹോദരിയിലൂടെ, കുങ്‌ലിഗ ബിബ്ലിയോടെക്കറ്റിന്റെ ചാൻസലർ ആയ ജോഹാൻ ഗുസ്താഫ് ഹാൽഡീന്റെ സഹോദരി ആയിരുന്നു.
വി. ആർൺബെർഗ് പറയുന്നതനുസരിച്ച്, ഒരു ഘട്ടത്തിൽ അവർ ലൂയിസ അൾറിക രാജ്ഞിയുടെ കൊട്ടാരത്തിൽ ഒരു ചേംബർ ലേഡി ആയിരുന്നു. എന്നാൽ ഗൂഢാലോചന കാരണം അവരുടെ സ്ഥാനം നഷ്ടപ്പെട്ടു.
പുറംകണ്ണികൾ
വർഗ്ഗം:1734-ൽ ജനിച്ചവർ വർഗ്ഗം:1800-ൽ മരിച്ചവർ
ടൂലൗ കിക്കി
ഒരു നൈജീരിയൻ നടിയും ഗായികയുമാണ് ടൗലൂ കിക്കി. ടിംബക്റ്റുവിലെ അഭിനയത്തിന് മികച്ച സഹനടിക്കുള്ള ആഫ്രിക്ക മൂവി അക്കാദമി അവാർഡിന് അവർ നാമനിർദ്ദേശം ചെയ്യപ്പെട്ടു.
കരിയർ
2014-ൽ അവർ ടിംബക്ടുവിൽ "സതിമ" ആയി അഭിനയിച്ചു. 11-ാമത് ആഫ്രിക്ക മൂവി അക്കാദമി അവാർഡിൽ ഈ വേഷം അവർക്ക് മികച്ച സഹനടിക്കുള്ള നോമിനേഷൻ നേടിക്കൊടുത്തു. ഒടുവിൽ അവർക്ക് അവാർഡ് നഷ്ടപ്പെടുകയും ഹിൽഡ ഡോകുബോയ്ക്ക് ലഭിക്കുകയും ചെയ്തു.
അവലംബം
വർഗ്ഗം:1983-ൽ ജനിച്ചവർ വർഗ്ഗം:നൈജീരിയൻ നടിമാർ
ഗ്ലാക്സോസ്മിത്ത്ക്ലൈൻ
ഇംഗ്ലണ്ടിലെ ലണ്ടൻ ആസ്ഥാനമായി പ്രവർത്തിക്കുന്ന ബ്രിട്ടീഷ് ബഹുരാഷ്ട്ര ഫാർമസ്യൂട്ടിക്കൽ കമ്പനിയാണ് ഗ്ലാക്സോ സ്മിത്ത്ക്ലൈൻ പി‌എൽ‌സി (ജി‌എസ്‌കെ). ഗ്ലാക്സോ വെൽകം, സ്മിത്ത്ക്ലൈൻ ബീച്ചം എന്നിവയുടെ ലയനത്തിലൂടെ 2000 ൽ സ്ഥാപിതമായ ജി‌എസ്‌കെ, ഫോബ്‌സ് കണക്ക് പ്രകാരം, ഫൈസർ, നൊവാർട്ടിസ്, റോച്ചെ, സനോഫി, മെർക്ക് ആൻഡ് കമ്പനി എന്നിവയ്ക്ക് ശേഷം 2019 ലെ ലോകത്തെ ആറാമത്തെ വലിയ ഫാർമസ്യൂട്ടിക്കൽ കമ്പനിയാണ്. ജി.എസ്.കെ. ചൈന റിസോഴ്സസ്, ജോൺസൺ & ജോൺസൺ, റോച്ചെ, സിനോഫാം, ഫൈസർ, നൊവാർട്ടിസ്, ബെയർ, മെർക്ക്, സനോഫി എന്നിവയുൾപ്പെടെയുള്ള മറ്റ് ഫാർമസ്യൂട്ടിക്കൽ കമ്പനികളെ പിന്നിലാക്കി 2019 ലെ ഫോർച്യൂൺ 500 ലെ പത്താമത്തെ വലിയ ഫാർമസ്യൂട്ടിക്കൽ കമ്പനിയാണ് ജിഎസ്കെ.
ലണ്ടൻ സ്റ്റോക്ക് എക്സ്ചേഞ്ചിൽ കമ്പനിക്ക് പ്രാഥമിക ലിസ്റ്റിംഗ് ഉണ്ട്, കൂടാതെ ഇത് എഫ് ടി എസ് ഇ 100 സൂചികയുടെ ഒരു ഘടകവുമാണ്. 2016 ആഗസ്റ്റിലെ കണക്കനുസരിച്ച് കമ്പനിയുടെ വിപണി മൂലധനം 81 ബില്യൺ പൌണ്ട് (ഏകദേശം 107 ബില്ല്യൺ യുഎസ് ഡോളർ) ആയിരുന്നു. ലണ്ടൻ സ്റ്റോക്ക് എക്സ്ചേഞ്ചിലെ നാലാമത്തെ വലിയ വിപണി മൂലധനമാണ് ഇത്. ഇതിന് ന്യൂയോർക്ക് സ്റ്റോക്ക് എക്സ്ചേഞ്ചിൽ ഒരു സെക്കന്ററി ലിസ്റ്റിംഗ് ഉണ്ട്.
അംഗീകാരമില്ലാത്ത മരുന്നുകളുടെ പ്രമോഷൻ‌, സുരക്ഷാ ഡാറ്റ റിപ്പോർ‌ട്ട് ചെയ്യാതിരിക്കൽ, യുണൈറ്റഡ് സ്റ്റേറ്റ്സിലെ ഫിസിഷ്യൻ‌മാർ‌ക്ക് കൈക്കൂലി കൊടുക്കൽ എന്നീ ആരോപണങ്ങളിൽ 2012 ൽ ജി‌എസ്‌കെ കുറ്റം സമ്മതിക്കുകയും 3 ബില്ല്യൺ യുഎസ് ഡോളർ സെറ്റിൽമെന്റ് നൽകാമെന്ന് സമ്മതിക്കുകയും ചെയ്തു. ആ രാജ്യത്തെ ഇതുവരെയുള്ള ഏറ്റവും വലിയ ആരോഗ്യ പരിരക്ഷാ തട്ടിപ്പ് കേസും ഒരു മരുന്ന് കമ്പനിയുടെ ഏറ്റവും വലിയ സെറ്റിൽമെന്റും ആയിരുന്നു അത്.
ഗ്ലാക്സോ വെൽക്കം
ലഘുചിത്രം ലഘുചിത്രം| 1918 ൽ ന്യൂസിലാന്റിലെ ബണ്ണിത്തോർപ്പിൽ നിർമ്മിച്ച ഗ്ലാക്സോ ഫാക്ടറി. ഗ്ലാക്സോ ലബോറട്ടറീസ് ചിഹ്നം ഇപ്പൊഴും കാണാം ലണ്ടൻ കാരനായ ജോസഫ് എഡ്വേർഡ് നാഥൻ 1873 ൽ ന്യൂസിലാന്റിലെ വെല്ലിംഗ്ടണിൽ ഒരു പൊതു വ്യാപാര കമ്പനിയായി ജോസഫ് നാഥൻ ആന്റ് കമ്പനി സ്ഥാപിച്ചു. 1904-ൽ, ബണ്ണിത്തോർപ്പിനടുത്തുള്ള ക്ഷീരകർഷകരിൽ ഉൽ‌പാദിപ്പിക്കുന്ന അധിക പാലിൽ നിന്ന് കുട്ടികൾക്കുള്ള ഉണക്കിയ പാലുൽപ്പന്നം ഉത്പാദിപ്പിക്കാൻ തുടങ്ങി. ഉൽപ്പന്നം ആദ്യം ഡിഫിയൻസ് എന്നും പിന്നീട് ഗ്ലാക്സോ (ലാക്ടോയിൽ നിന്ന്) എന്നും അറിയപ്പെട്ടു. ഇപ്പോൾ ബണ്ണിത്തോർപ്പിലെ പ്രധാന തെരുവിലെ ഒരു കാർ റിപ്പയർ ഷോപ്പ് ആയ ആ കെട്ടിടത്തിൽ ഗ്ലാക്സൊ ലബോറട്ടറീസ് ചിഹ്നം ഇപ്പോഴും കാണാം. 1924 ൽ പുറത്തിറങ്ങിയ കമ്പനിയുടെ ആദ്യത്തെ ഫാർമസ്യൂട്ടിക്കൽ ഉൽപ്പന്നം വിറ്റാമിൻ ഡി ആയിരുന്നു.
ഗ്ലാക്സോ ലബോറട്ടറീസ് 1935 ൽ ലണ്ടനരൽ ഒരു പ്രത്യേക അനുബന്ധ കമ്പനിയായി ആരംഭിച്ചു. ജോസഫ് നാഥന്റെ ഓഹരി ഉടമകൾ 1947 ൽ ഗ്രൂപ്പിന്റെ ഘടന പുനസംഘടിപ്പിച്ചു, ഗ്ലാക്സോയെ പേരന്റാക്കി ലണ്ടൻ സ്റ്റോക്ക് എക്സ്ചേഞ്ചിൽ ഒരു ലിസ്റ്റിംഗ് നേടി. ഗ്ലാക്സോ 1958 ൽ അല്ലെൻ &amp; ഹാൻബറിസിനെ സ്വന്തമാക്കി. ഗ്ലാക്സോ, അല്ലെൻ & ഹാൻബറിസിനെ സ്വന്തമാക്കി ഏതാനും വർഷങ്ങൾക്ക് ശേഷം സ്കോട്ടിഷ് ഫാർമക്കോളജിസ്റ്റ് ഡേവിഡ് ജാക്കിനെ അലൻ & ഹാൻബറിസിന്റെ ഗവേഷകനായി നിയമിച്ചു; 1987 വരെ അദ്ദേഹം കമ്പനിയുടെ ഗവേഷണ-വികസന പ്രവർത്തനങ്ങൾക്ക് നേതൃത്വം നൽകി. 1978 ൽ ഗ്ലാക്സോ മേയർ ലബോറട്ടറീസ് വാങ്ങിയതിനുശേഷം, യുഎസ് വിപണിയിൽ ഇത് ഒരു പ്രധാന പങ്ക് വഹിക്കാൻ തുടങ്ങി. 1983-ൽ അമേരിക്കൻ ശാഖ ഗ്ലാക്സോ ഇൻ‌കോർ‌ട്ട് നോർത്ത് കരോലിനയിലെ റിസർച്ച് ട്രയാംഗിൾ പാർക്ക് (യു‌എസ് ആസ്ഥാനം / ഗവേഷണം), സെബുലോൺ (യു‌എസ് നിർമ്മാണം) എന്നിവയിലേക്ക് മാറി.
അമേരിക്കൻ ഫാർമസിസ്റ്റുകളായ ഹെൻറി വെൽകം, സിലാസ് ബറോസ് എന്നിവർ ചേർന്ന് 1880 ൽ ലണ്ടനിൽ ബറോസ് വെൽക്കം & കമ്പനി സ്ഥാപിച്ചു. വെൽക്കം ട്രോപ്പിക്കൽ റിസർച്ച് ലബോറട്ടറീസ് 1902 ൽ ആരംഭിച്ചു. 1920 കളിൽ ബറോസ് വെൽകം ന്യൂയോർക്കിലെ ടക്കാഹോയിൽ തുടങ്ങിയ ഉത്പാദന -ഗവേഷണ സൌകര്യങ്ങൾ  1971 ൽ നോർത്ത് കരോലിനയിലെ റിസർച്ച് ട്രയാംഗിൾ പാർക്കിലേക്ക് മാറുന്നതുവരെ പ്രവർത്തിച്ചു. നോബൽ സമ്മാനം നേടിയ ശാസ്ത്രജ്ഞർ ജെർട്രൂഡ് ബി എലിയോൺ, ജോർജ് എച്ച് ഹിച്ചിങ്സ് എന്നിവർ അവിടെ ജോലി ചെയ്യുകയും മെർകാപ്റ്റോപ്യൂരിൻ പോലുള്ള മരുന്നുകൾ കണ്ടെത്തുകയും ചെയ്തു. മൃഗങ്ങളുടെ ആരോഗ്യത്തിൽ കൂടുതൽ സജീവമാകുന്നതിനായി 1959 ൽ വെൽകം ഫൌണ്ടേഷൻ കൂപ്പർ, മക്ഡൊഗാൾ, റോബർട്ട്സൺ inc എന്നിവ വാങ്ങി.
ഗ്ലാക്സോയും വെൽകോമും 1995-ൽ ലയിച്ച് ഗ്ലാക്സോ വെൽക്കം പി.എൽ.സി രൂപീകരിച്ചു. ഗ്ലാക്സോ വെൽകം ആ വർഷം ഗവേഷണ-വികസന പ്രവർത്തനങ്ങൾ പുനഃസംഘടിപ്പിച്ച് ലോകമെമ്പാടുമുള്ള 10,000 തൊഴിലവസരങ്ങൾ വെട്ടിക്കുറച്ചു, ഒപ്പം ബെക്കൻഹാമിലെ ഗവേഷണ-വികസന സൗകര്യം അടച്ച് ഹെർട്ട്‌ഫോർഡ്ഷയറിലെ സ്റ്റീവനേജിൽ ഒരു ഗവേഷണ കേന്ദ്രം ആരംഭിച്ചു. ആ വർഷം, ഗ്ലാക്സോ വെൽകം, കോമ്പിനേറ്റോറിയൽ കെമിസ്ട്രി മേഖലയിലെ പ്രധാന കമ്പനികളിൽ ഒന്നായ കാലിഫോർണിയ ആസ്ഥാനമായുള്ള അഫിമാക്സിനെ സ്വന്തമാക്കി.
1999 ആയപ്പോഴേക്കും ഗ്ലാക്സോ വെൽകം ഏകദേശം 4 ശതമാനം ആഗോള വിപണി വിഹിതത്തോടെ ലോകത്തെ മൂന്നാമത്തെ വലിയ ഫാർമസ്യൂട്ടിക്കൽ കമ്പനിയായി മാറി (നോവാർട്ടിസിനും മെർക്കിനും പിന്നിൽ). ഇമിഗ്രാൻ (മൈഗ്രെയ്ൻ ചികിത്സയ്ക്കായി), സാൽബുട്ടമോൾ (വെന്റോലിൻ) (ആസ്ത്മ ചികിത്സയ്ക്കായി), സോവിറാക്സ് (കോൾഡ്‌സോർ ചികിത്സയ്ക്കായി), റെട്രോവിർ, എപിവിർ (എയ്ഡ്‌സ് ചികിത്സയ്ക്കായി) എന്നിവ അവരുടെ ഉൽപ്പന്നങ്ങളിൽ ഉൾപ്പെടുന്നു. 1999 ൽ, ആസ്ത്മ, എച്ച്ഐവി / എയ്ഡ്സ് ചികിത്സയ്ക്കായുള്ള ലോകത്തിലെ ഏറ്റവും വലിയ മരുന്ന് നിർമ്മാതാക്കളായിരുന്നു കമ്പനി. കമ്പനി യുകെയിൽ 13,400 പേർ ഉൾപ്പെടെ 59,000 പേർക്ക് തൊഴിൽ നൽകി. ലോകത്ത് 76 ഓപ്പറേറ്റിംഗ് കമ്പനികളും 50 ഉൽ‌പാദന സൌകര്യങ്ങളുമുണ്ട്. ലോകത്തെ ഏറ്റവും മികച്ച 50 ഫാർമസ്യൂട്ടിക്കലുകളിൽ അവരുടെ ഏഴ് ഉൽപ്പന്നങ്ങളും ഉൾപ്പെടുന്നു. ഹെർട്ട്‌ഫോർഡ്ഷയർ, കെന്റ്, ലണ്ടൻ, വെറോണ (ഇറ്റലി) എന്നിവിടങ്ങളിൽ കമ്പനിക്ക് ഗവേഷണ-വികസന സൗകര്യങ്ങളും സ്കോട്ട്‌ലൻഡിലും ഇംഗ്ലണ്ടിന്റെ വടക്ക് ഭാഗത്തും നിർമ്മാണശാലകളും ഉണ്ടായിരുന്നു. യുഎസിലും ജപ്പാനിലും ഗവേഷണ-വികസന കേന്ദ്രങ്ങളും യുഎസ്, യൂറോപ്പ്, ഫാർ ഈസ്റ്റ് എന്നിവിടങ്ങളിൽ ഉൽപാദന സൗകര്യങ്ങളും ഇതിനുണ്ടായിരുന്നു.
സ്മിത്ത്ക്ലൈൻ ബീച്ചം
ലഘുചിത്രം| 1877 ൽ നിർമ്മിച്ച ബീച്ചത്തിന്റെ ക്ലോക്ക് ടവർ 1848-ൽ തോമസ് ബീച്ചം ഇംഗ്ലണ്ടിൽ ബീച്ചം പിൽസ് ആരംഭിച്ചതിലൂടെ, ബീച്ചം ഗ്രൂപ്പിന് ജന്മം നൽകി. 1859 ൽ ബീച്ചം ലങ്കാഷെയറിലെ സെന്റ് ഹെലൻസിൽ ആദ്യത്തെ ഫാക്ടറി തുറന്നു. 1960 കളോടെ ബീച്ചം ഫാർമസ്യൂട്ടിക്കൽസ്, ഉപഭോക്തൃ ഉൽ‌പ്പന്നങ്ങളായ മക്ലീൻസ് ടൂത്ത് പേസ്റ്റ്, ലൂക്കോസാഡ്, സിന്തറ്റിക് പെൻസിലിൻ ഗവേഷണം എന്നിവയിൽ വ്യാപൃതമായി.
ജോൺ കെ. സ്മിത്ത് 1830 ൽ ഫിലാഡൽഫിയയിൽ തന്റെ ആദ്യത്തെ ഫാർമസി ആരംഭിച്ചു. 1865-ൽ മഹ്‌ലോൺ ക്ലൈൻ ബിസിനസ്സിൽ ചേർന്നു, ഇത് 10 വർഷത്തിന് ശേഷം സ്മിത്ത്, ക്ലൈൻ & കോ ആയി മാറി. 1891-ൽ ഇത് ഫ്രഞ്ച്, റിച്ചാർഡ് ആൻഡ് കമ്പനി എന്നിവയുമായി ലയിച്ചു, 1929-ൽ അതിന്റെ പേര് സ്മിത്ത് ക്ലൈൻ & ഫ്രഞ്ച് ലബോറട്ടറീസ് എന്ന് മാറ്റി. വർഷങ്ങൾക്കുശേഷം അവർ വാക്സിനുകളിൽ ശ്രദ്ധ കേന്ദ്രീകരിക്കുന്നതിനായി മൃഗങ്ങളുടെ ആരോഗ്യത്തെക്കുറിച്ച് ഗവേഷണം നടത്തുന്ന നോർഡൻ ലബോറട്ടറീസ്, ബെൽജിയത്തിലെ റീചെർചെ എറ്റ് ഇൻഡസ്ട്രി തെറാപ്പ്യൂട്ടിക്സ് എന്നിവ വാങ്ങി. 1969 ൽ കാനഡയിലും അമേരിക്കയിലും ഏഴ് ലബോറട്ടറികൾ വാങ്ങി കമ്പനി ആഗോളതലത്തിൽ വികസിക്കാൻ തുടങ്ങി. 1982 ൽ അവർ കണ്ണ്, ത്വക്ക് സംരക്ഷണ ഉൽ‌പന്നങ്ങളുടെ നിർമ്മാതാക്കളായ അലർ‌ഗാനെ വാങ്ങി.
സ്മിത്ത് ക്ലൈൻ ആൻഡ് ഫ്രഞ്ച് 1982 ൽ ബെക്ക്മാൻ ഇങ്കുമായി ലയിച്ചു, അതിന്റെ പേര് സ്മിത്ത്ക്ലൈൻ ബെക്ക്മാൻ എന്ന് മാറ്റി. 1988 ൽ ഇത് ഇന്റർനാഷണൽ ക്ലിനിക്കൽ ലബോറട്ടറീസ് വാങ്ങി, 1989 ൽ അവർ ബീച്ചവുമായി ലയിച്ച് സ്മിത്ത്ക്ലൈൻ ബീച്ചം പി‌എൽ‌സി രൂപീകരിച്ചു. ആസ്ഥാനം അമേരിക്കയിൽ നിന്ന് ഇംഗ്ലണ്ടിലേക്ക് മാറി. അമേരിക്കൻ ഐക്യനാടുകളിൽ ഗവേഷണ-വികസന പ്രവർത്തനങ്ങൾ വ്യാപിപ്പിക്കുന്നതിന്, കമ്പനി 1995 ൽ ഒരു പുതിയ ഗവേഷണ കേന്ദ്രം വാങ്ങി; മറ്റൊരു ഗവേഷണ കേന്ദ്രം 1997 ൽ ഇംഗ്ലണ്ടിൽ ഹാർലോയിലെ ന്യൂ ഫ്രോണ്ടിയേഴ്സ് സയൻസ് പാർക്കിൽ തുറന്നു.
2000: ഗ്ലാക്സോ വെൽകം, സ്മിത്ത്ക്ലൈൻ ബീച്ചം ലയനം
ഗ്ലാക്സോ വെൽകം, സ്മിത്ത്ക്ലൈൻ ബീച്ചം എന്നിവ ലയിപ്പിക്കാനുള്ള ഉദ്ദേശ്യം 2000 ജനുവരിയിൽ പ്രഖ്യാപിച്ചു. ആ വർഷം ഡിസംബറിൽ ലയനം പൂർത്തിയായി ഗ്ലാക്സോ സ്മിത്ത്ക്ലൈൻ (ജിഎസ്കെ) രൂപീകരിച്ചു. കമ്പനിയുടെ ആഗോള ആസ്ഥാനം 2002 ൽ അന്നത്തെ പ്രധാനമന്ത്രി ടോണി ബ്ലെയർ ലണ്ടനിലെ ബ്രെന്റ്ഫോർഡിലെ ജിഎസ്കെ ഹൌസിൽ ഔദ്യോഗികമായി തുന്നു. 300 ദശലക്ഷം ഡോളർ ചെലവിൽ പണിത കെട്ടിടത്തിൽ 2002 ൽ മൂവായിരം അഡ്മിനിസ്ട്രേറ്റീവ് സ്റ്റാഫുകളുണ്ടായിരുന്നു.
2001–2010
പകരം=photograph|ലഘുചിത്രം| 2008 മെയ് മുതൽ 2017 ഏപ്രിൽ വരെ ജി‌എസ്‌കെയുടെ സിഇഒ ആയിരുന്ന ആൻഡ്രൂ വിറ്റി ജി‌എസ്‌കെ 2001 ൽ 1.24 ബില്യൺ ഡോളറിന് ന്യൂജേഴ്‌സി ആസ്ഥാനമായുള്ള ബ്ലോക്ക് ഡ്രഗ് ഏറ്റെടുത്തു. 2006 ൽ ജി‌എസ്‌കെ 566 ദശലക്ഷം ഡോളറിന് യു‌എസ് ആസ്ഥാനമായുള്ള ഉപഭോക്തൃ ആരോഗ്യ സംരക്ഷണ കമ്പനിയായ സി‌എൻ‌എസ് ഇൻ‌കോർപ്പറേറ്റ് സ്വന്തമാക്കി, അതിന്റെ ഉൽപ്പന്നങ്ങളിൽ ബ്രീത്ത് റൈറ്റ് നാസൽ സ്ട്രിപ്പുകളും ഫൈബർ‌ചോയ്സ് ഡയറ്ററി സപ്ലിമെന്റുകളും ഉൾപ്പെടുന്നു.
മുമ്പ് വോഡഫോണിന്റെ സിഇഒ ആയിരുന്ന ക്രിസ് ജെന്റിനെ 2005 ൽ ബോർഡ് ചെയർമാനായി നിയമിച്ചു. ജി‌എസ്‌കെ 2007 ൽ ചൈനയിലെ ആദ്യത്തെ ഗവേഷണ-വികസന കേന്ദ്രം ഷാങ്ഹായിൽ ആരംഭിച്ചു, തുടക്കത്തിൽ ന്യൂറോ ഡീജനറേറ്റീവ് രോഗങ്ങളെ കേന്ദ്രീകരിച്ചായിരുന്നു ഇത് പ്രവർത്തിച്ചത്. 2008 ൽ ആൻഡ്രൂ വിറ്റി ചീഫ് എക്സിക്യൂട്ടീവ് ഓഫീസറായി. 1985-ൽ ഗ്ലാക്സോയിൽ ചേർന്ന വിറ്റി 2003 മുതൽ ജി.എസ്.കിയുടെ ഫാർമസ്യൂട്ടിക്കൽസ് യൂറോപ്പിന്റെ പ്രസിഡന്റായിരുന്നു.
2009 ൽ ജി‌എസ്‌കെ 3.6 ബില്യൺ ഡോളറിന് അന്നത്തെ ലോകത്തിലെ ഏറ്റവും വലിയ സ്വതന്ത്ര ഡെർമറ്റോളജി മരുന്ന് കമ്പനിയായ സ്റ്റീഫൽ ലബോറട്ടറീസ് ഏറ്റെടുത്തു. 2009 എച്ച് 1 എൻ 1 ഇൻഫ്ലുവൻസ സംരക്ഷണത്തിനുള്ള ജിഎസ്കെയുടെ വാക്സിൻ 2009 നവംബറിൽ എഫ്ഡിഎ അംഗീകരിച്ചു. എച്ച്ഐവി ഗവേഷണത്തിൽ ശ്രദ്ധകേന്ദ്രീകരിക്കുന്നതിനായി വിഐവി ഹെൽത്ത് കെയർ സൃഷ്ടിക്കുന്നതിനായി 2009 നവംബറിൽ ജിഎസ്കെ ഫൈസറുമായി ഒരു സംയുക്ത സംരംഭത്തിന് രൂപം നൽകി. കമ്പനി 2010 ൽ, അർജന്റീനയിലെ ഫാർമസ്യൂട്ടിക്കൽ കമ്പനിയായ ലബോറട്ടോറിയോസ് ഫീനിക്സിനെ 253 മില്യൺ യുഎസ് ഡോളറിനും യുകെ ആസ്ഥാനമായുള്ള സ്പോർട്സ് ന്യൂട്രീഷൻ കമ്പനിയായ മാക്സി ന്യൂട്രീഷ്യനെ 162 ദശലക്ഷം ഡോളറിനും ഏറ്റെടുത്തു.
2011 - ഇന്നുവരെ
2011 ൽ 660 മില്യൺ യുഎസ് ഡോളറിന്റെ ഇടപാടിൽ പ്രസ്റ്റീജ് ബ്രാൻഡ്സ് ഹോൾഡിംഗ്സ് 17 ജിഎസ്കെ ബ്രാൻഡുകൾ ഏറ്റെടുത്തു. വടക്കൻ ഇംഗ്ലണ്ടിലെ അൾവർസ്റ്റണിൽ 500 മില്യൺ ഡോളർ ഉൽപാദന സൗകര്യങ്ങൾക്കായി നിക്ഷേപിക്കുമെന്ന് 2012 ൽ കമ്പനി പ്രഖ്യാപിച്ചു, മുമ്പ് പ്രഖ്യാപിച്ച ബയോടെക് പ്ലാന്റിന്റെ സൈറ്റായി ഇത് പ്രഖ്യാപിച്ചു. ആ വർഷം മെയ് മാസത്തിൽ ജർമ്മൻ ബയോടെക് കമ്പനിയായ സെൽസോമിനെ 98 ദശലക്ഷം യുഎസ് ഡോളറിന് സ്വന്തമാക്കി, ജൂണിൽ 302 ദശലക്ഷം യുഎസ് ഡോളറിന് എക്‌സിമ മരുന്നായ അലിട്രെറ്റിനോയിന്റെ (ടോക്റ്റിനോ) ലോകമെമ്പാടുമുള്ള അവകാശങ്ങളും കരസ്ഥമാക്കി. 2013 ൽ ജി‌എസ്‌കെ 3 ബില്യൺ യുഎസ് ഡോളറിന് ഹ്യൂമൻ ജീനോം സയൻസസ് (എച്ച്ജിഎസ്) സ്വന്തമാക്കി; ല്യൂപ്പസ് മരുന്ന് ബെലിമുമാബ് (ബെൻലിസ്റ്റ), ടൈപ്പ് 2 പ്രമേഹത്തിനുള്ള ആൽബിഗ്ലൂടൈഡ്, അതെറോസ്ലീറോസിസിനുള്ള ഡാരപ്ലാഡിബ്, എന്നിവ വികസിപ്പിക്കുന്നതിന് കമ്പനികൾ സഹകരിച്ചിരുന്നു. സെപ്റ്റംബറിൽ അതിന്റെ പാനീയ വിഭാഗം സന്റോറിക്ക് വിറ്റു. ഇതിൽ ലൂക്കോസാഡ്, റിബേന എന്നീ ബ്രാൻഡുകൾ ഉൾപ്പെടുന്നു; എന്നിരുന്നാലും, ഇടപാടിൽ ഹോർലിക്സ് ഉൾപ്പെട്ടിരുന്നില്ല.
2014 മാർച്ചിൽ ജി.എസ്.കെ വളർന്നുവരുന്ന വിപണികളിൽ ശ്രദ്ധ കേന്ദ്രീകരിക്കാനുള്ള നീക്കത്തിന്റെ ഭാഗമായി 1 ബില്യൺ ഡോളർ ചിലവിട്ട് ഇന്ത്യൻ ഫാർമസ്യൂട്ടിക്കൽ യൂണിറ്റായ ഗ്ലാക്സോ സ്മിത്ത്ക്ലൈൻ ഫാർമസ്യൂട്ടിക്കൽസിലെ ഓഹരി 75 ശതമാനമായി ഉയർത്തി. 2014 ഏപ്രിലിൽ നൊവാർട്ടിസും ഗ്ലാക്സോയും 20 ബ്ല്യൺ യുഎസ് ഡോളറിന് പരസ്പര സഹകരണത്തി കരാറായി (നൊവാർട്ടിസ് വാക്സിൻ ബിസിനസ്സ് ജി‌എസ്‌കെക്ക് വിൽക്കുകയും ജി‌എസ്‌കെയുടെ കാൻസർ ബിസിനസ്സ് വാങ്ങുകയും ചെയ്തു). സ്വിസ് ഫാർമസ്യൂട്ടിക്കൽ കമ്പനിയായ ഗ്ലൈക്കോവാക്സിൻ 190 മില്യൺ യുഎസ് ഡോളറിന് ഏറ്റെടുക്കുമെന്ന് ജിഎസ്കെ 2015 ഫെബ്രുവരിയിൽ പ്രഖ്യാപിച്ചു, ആ വർഷം ജൂണിൽ രണ്ട് മെനിഞ്ചൈറ്റിസ് മരുന്നുകൾ ഫൈസർ, നിമെൻറിക്സ്, മെൻസെവാക്സ് എന്നിവയ്ക്ക് 130 ദശലക്ഷം യുഎസ് ഡോളറിന് വിൽക്കുമെന്നും പ്രഖ്യാപിച്ചു.
അക്കാലത്ത് റോയൽ ബാങ്ക് ഓഫ് സ്കോട്ട്‌ലൻഡിന്റെ ചെയർമാനായിരുന്ന ഫിലിപ്പ് ഹാംപ്ടൺ 2015 സെപ്റ്റംബറിൽ ജി.എസ്.കെ ചെയർമാനായി.
31 മാർച്ച് 2017 ന് എമ്മ വാൽംസ്ലി സിഇഒ ആയി. കമ്പനിയുടെ ആദ്യത്തെ വനിതാ സിഇഒയാണ് അവർ.
2017 ഡിസംബറിൽ ഗ്ലാക്സോ സൗദി അറേബ്യൻ യൂണിറ്റിലെ ഓഹരി 75 ശതമാനമായി (49 ശതമാനത്തിൽ നിന്ന്) ഉയർത്തിയതായി റോയിട്ടേഴ്‌സ് റിപ്പോർട്ട് ചെയ്തു.
2020 ജൂലൈയിൽ ജർമ്മൻ ബയോടെക് കമ്പനിയായ ക്യൂർവാക്കിൽ 10 ശതമാനം ഓഹരി ജിഎസ്കെ സ്വന്തമാക്കി.
ജി‌എസ്‌കെ-നൊവാർട്ടിസ് ബൈ-ഔട്ട്
കൺസ്യൂമർ ഹെൽത്ത് കെയർ ജോയിന്റ് വെഞ്ച്വറിലെ നോവാർട്ടിസിന്റെ 36.5 ശതമാനം ഓഹരി 13 ബില്യൺ യുഎസ് ഡോളറിന് ഏറ്റെടുക്കുന്നതിന് 2018 മാർച്ചിൽ ജിഎസ്കെ നോവാർട്ടിസുമായി ധാരണയിലെത്തിയതായി പ്രഖ്യാപിച്ചു.
ജിഎസ്കെ-ഫൈസർ സംയുക്ത സംരംഭം
2018 ഡിസംബറിൽ ജി‌എസ്‌കെ, ഫൈസറിനൊപ്പം, അവരുടെ ഉപഭോക്തൃ ആരോഗ്യ സംരക്ഷണ വിഭാഗങ്ങളെ ലയിപ്പിക്കാനും സംയോജിപ്പിക്കാനും ഒരു കരാറിലെത്തിയതായി പ്രഖ്യാപിച്ചു. സംയുക്ത സ്ഥാപനത്തിന് ഏകദേശം 9.8 ബില്യൺ ഡോളർ (12.7 ബില്യൺ ഡോളർ) വിൽപ്പനയുണ്ടാകും, ജി‌എസ്‌കെ സംയുക്ത സംരംഭത്തിൽ 68 ശതമാനം ഓഹരി നിയന്ത്രിക്കുന്നു. ശേഷിക്കുന്ന 32% ഷെയർഹോൾഡിംഗ് ഫൈസർ സ്വന്തമാക്കും.
ഫാർമസ്യൂട്ടിക്കൽസ്
ജിഎസ്കെ, ആസ്ത്മ, ക്യാൻസർ, അണുബാധ, പ്രമേഹം, മാനസികാരോഗ്യം തുടങ്ങിയ പ്രധാന രോഗ മേഖലകൾക്കായി ഉൽപ്പന്നങ്ങൾ നിർമ്മിക്കുന്നു. ജി‌എസ്‌കെയിലും അതിന്റെ ലെഗസി കമ്പനികളിലും ഉള്ള ഗവേഷകർ കണ്ടെത്തിയതോ വികസിപ്പിച്ചതോ ആയ മരുന്നുകളിൽ ഇപ്പോൾ അമോക്സിലിൻ, അമോക്സിലിൻ-ക്ലാവുലനേറ്റ്, ടികാർസിലിൻ-ക്ലാവുലനേറ്റ്, മുപിറോസിൻ, , ബാക്ടീരിയ അണുബാധയ്ക്കുള്ള സെഫ്റ്റാസിഡൈം, എച്ച്ഐവി അണുബാധയ്ക്കുള്ള സിഡോവുഡിൻ, ഹെർപ്പസ് വൈറസ് അണുബാധയ്ക്ക് വേണ്ടിയുള്ള വലസൈക്ലോവിർ, പരാന്നഭോജി അണുബാധയ്ക്ക് വേണ്ടിയുള്ള ആൽബൻഡസോൾ, മൈഗ്രെയ്ൻ ചികിത്സയിലെ സുമട്രിപൻ, അപസ്മാര ചികിത്സയിലെ ലാമോട്രിജിൻ, വിഷാദരോഗ ചികിത്സയിലെ ബുപ്രൊപിയോണും ഗ്യാസ്ട്രോ ഈസോഫേഷ്യൽ റിഫ്ലക്സ് ഡിസോർഡറിനുള്ള സിമെറ്റിഡിൻ, റാണിറ്റിഡിൻ, രക്താർബുദ ചികിത്സയിലെ മെർകാപ്റ്റോപ്യൂരിൻ തയോഗ്വാനിൻ എന്നിവ, സന്ധിവാത ചികിത്സയിലെ അല്ലൊപ്യുരിനോൾ, മലേറിയ ചികിത്സയിലെ പൈറിമെത്താമിൻ, ആന്റി ബാക്ടീരിയൽ ട്രൈമെത്തോപ്രിം എന്നിവയുണ്ട്.
ഇവയിൽ, ആൽബെൻഡാസോൾ, അമോക്സിസില്ലിൻ, അമോക്സിസില്ലിൻ-ക്ലാവുലനേറ്റ്, അലോപുരിനോൾ, മെർകാപ്റ്റോപുരിൻ, മുപിറോസിൻ, പിരിമെത്താമൈൻ, റാണിറ്റിഡിൻ, തിയോഗുവാനൈൻ, ട്രൈമെത്തോപ്രിം, സിഡോവുഡിൻ എന്നിവ ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടികയിൽ ഉണ്ട്.
മലേറിയ വാക്സിൻ
2014 ൽ ജിഎസ്‌കെ ആദ്യത്തെ മലേറിയ വാക്‌സിനുള്ള റെഗുലേറ്ററി അംഗീകാരത്തിനായി അപേക്ഷിച്ചു. പ്രതിവർഷം 650,000 മരണങ്ങൾക്ക് മലേറിയ കാരണമാകുന്നു, മരണങ്ങൾ പ്രധാനമായും ആഫ്രിക്കയിൽ ആണ്. ആർ‌ടി‌എസ്,എസ് എന്നറിയപ്പെടുന്ന വാക്സിൻ, PATH വാക്സിനേഷൻ സംരംഭവും ബിൽ ആൻഡ് മെലിൻഡ ഗേറ്റ്സ് ഫൌണ്ടേഷനും സംയുക്തമായി വികസിപ്പിച്ചെടുത്തു. ഉൽ‌പാദനച്ചെലവിനേക്കാൾ അഞ്ച് ശതമാനം മാത്രം കൂടിയ വിലയ്ക്ക് വികസ്വര രാജ്യങ്ങളിൽ വാക്സിൻ ലഭ്യമാക്കാൻ കമ്പനി തീരുമാനിച്ചു.
2013 ലെ കണക്കനുസരിച്ച്, ജി‌എസ്‌കെയുടെ ഉടമസ്ഥതയിലുള്ള AS01 അഡ്ജുവന്റ് ഉപയോഗിക്കുന്ന ആർ‌ടി‌എസ്, എസ് എട്ട് ആഫ്രിക്കൻ രാജ്യങ്ങളിൽ മൂന്നാം ഘട്ട ട്രയലിലാണ്. വാക്സിനേഷന് ശേഷമുള്ള 12 മാസ കാലയളവിൽ ആർ‌ടി‌എസ്, എസ്, 5-17 മാസം പ്രായമുള്ള കുട്ടികളിൽ ക്ലിനിക്കൽ പ്ലാസ്മോഡിയം ഫാൽസിപ്പാറം രോഗത്തിൽ നിന്ന് ഏകദേശം 50% പരിരക്ഷയും, എക്സ്പാൻഡഡ് പ്രോഗ്രാം ഫോർ ഇമ്മ്യൂണൈസേഷൻ (ഇപിഐ) വാക്സിനുകൾക്കൊപ്പം നൽകുമ്പോൾ 6-12 ആഴ്ച പ്രായമുള്ള കുട്ടികളിൽ ഏകദേശം 30% പരിരക്ഷയും നൽകിയതായി PATH റിപ്പോർട്ട് ചെയ്തു. 2014 ൽ 350 മില്യൺ യുഎസ് ഡോളറിലധികം ഇതിനായി ചെലവഴിച്ചതായും, റെഗുലേറ്ററി അനുമതി തേടുന്നതിന് മുമ്പ് 260 മില്യൺ യുഎസ് ഡോളർ അധികമായി ചെലവഴിക്കുമെന്നും ഗ്ലാക്സോ പറഞ്ഞു.
ഉപഭോക്തൃ ആരോഗ്യ സംരക്ഷണം
ജി‌എസ്‌കെയുടെ ഉപഭോക്തൃ ആരോഗ്യ സംരക്ഷണ വിഭാഗം 2013 ൽ 5.2 ബില്യൺ പൌണ്ട് വരുമാനം നേടി. അവർ അക്വാഫ്രെഷ്, മക്ലീൻസ്, സെൻസോഡൈൻ ടൂത്ത് പേസ്റ്റുകൾ എന്നിവ ഉൾപ്പെടെയുള്ള ഓറൽ ഹെൽത്ത് കെയർ ഉത്പ്പന്നങ്ങളും, കൂടാതെ ഹോർലിക്സ്, ബൂസ്റ്റ്, ചോക്ലേറ്റ്-ഫ്ലേവർഡ് മാൾട്ട് ഡ്രിങ്ക് എന്നിവയും വിൽക്കുന്നു. മുമ്പ് ലൂക്കോസാഡ്, റിബേന എന്നീ ബ്രാൻഡുകളുടെ ശീതളപാനീയങ്ങളും ജി‌എസ്‌കെ സ്വന്തമാക്കിയിരുന്നുവെങ്കിലും അവ 2013 ൽ 1.35 ബില്യൺ പൌണ്ടിന് സന്റോറിക്ക് വിറ്റു. ജലദോഷം ചികിത്സിക്കാൻ ഉപയോഗിന്നുന്ന അബ്രേവ, നൈറ്റ് നഴ്സ്, രൈറ്റ് നേസൽ സ്ട്രിപ്പ്സ്, നിക്കോഡെം, നിക്കോറെറ്റ് എന്നിവയാണ് മറ്റ് ഉത്പ്പന്നങ്ങൾ. ഉപഭോക്തൃ പരാതികളെത്തുടർന്ന്, തകരാറുണ്ടാകാൻ സാധ്യതയുള്ളതിനാൽ, 2014 മാർച്ചിൽ, അമേരിക്കയിലും പ്യൂർട്ടോ റിക്കോയിലും അമിത ഭാരം കുറയ്ക്കാനുള്ള മരുന്നായി ഉപയോഗിച്ചിരുന്ന അല്ലി പിൻവലിച്ചു.
സൌകര്യങ്ങൾ
2013 ലെ കണക്കനുസരിച്ച് 115 രാജ്യങ്ങളിൽ ജി‌എസ്‌കെക്ക് ഓഫീസുകളുണ്ടായിരുന്നു. 99,000 ത്തിലധികം ആളുകൾ ജോലി ചെയ്തു, അതിൽ 12,500 പേർ ഗവേഷണ-വികസന മേഖലകളിൽ ആണ്. കമ്പനിയുടെ ഏറ്റവും വലിയ ഒറ്റ വിപണി അമേരിക്കയാണ്. യുഎസ് ആസ്ഥാനം ഫിലാഡൽഫിയയിലെ നേവി യാർഡ്, നോർത്ത് കരോലിനയിലെ റിസർച്ച് ട്രയാംഗിൾ പാർക്ക് എന്നിവിടങ്ങളിലാണ്; അതിന്റെ ഉപഭോക്തൃ-ഉൽ‌പന്ന വിഭാഗം പെൻ‌സിൽ‌വാനിയയിലെ മൂൺ ടൌൺ‌ഷിപ്പിലാണ്.
കോവിഡ് -19 വാക്സിൻ
ജി‌എസ്‌കെയും സനോഫിയും വികസിപ്പിച്ചെടുത്ത കോവിഡ് -19 വാക്‌സിൻ 60 ദശലക്ഷം ഡോസുകൾക്കായി 2020 ജൂലൈയിൽ യുകെ സർക്കാർ കരാർ ഒപ്പിട്ടു. ജി‌എസ്‌കെയുടെ പാൻഡെമിക് സാങ്കേതികവിദ്യയും സനോഫിയുടെ പുനസ്സംയോജക ഡിഎൻഎ പ്രോട്ടീൻ അടിസ്ഥാനമാക്കിയുള്ള സാങ്കേതികവിദ്യയുമാണ് ഇതിനായി ഉപയോഗിക്കുന്നത്. 2021 ന്റെ ആദ്യ പകുതിയിൽ, വിജയകരമായ പരീക്ഷണങ്ങൾക്കും നിയന്ത്രണ അംഗീകാരത്തിനും വിധേയമായി ഒരു ബില്യൺ ഡോസുകൾ നിർമ്മിക്കാൻ കഴിയുമെന്ന് കമ്പനികൾ അവകാശപ്പെട്ടു. 100 ദശലക്ഷം ഡോസ് വാക്സിൻ ഉത്പാദിപ്പിക്കുന്നതിനായി അമേരിക്കയുമായി 2.1 ബില്യൺ ഡോളറിന്റെ കരാറിനും കമ്പനി സമ്മതിച്ചു.
ശാസ്ത്രീയ അംഗീകാരം
അടിസ്ഥാന മെഡിക്കൽ സയൻസ് കൂടാതെ / അല്ലെങ്കിൽ ചികിത്സാ വികസനത്തിന് നൽകിയ സംഭാവനകൾ പരിഗണിച്ച് നാല് ഗ്ലാക്സോ സ്മിത്ത്ക്ലൈൻ ശാസ്ത്രജ്ഞരെ നൊബേൽ കമ്മിറ്റി അംഗീകരിച്ചിട്ടുണ്ട്.
മനുഷ്യസ്‌നേഹവും സാമൂഹിക ഉത്തരവാദിത്തവും
2010 മുതൽ ഗ്ലോക്സോ സ്മിത്ത്ക്ലൈൻ, ബിൽ ആന്റ് മെലിൻഡ ഗേറ്റ്സ് ഫൌണ്ടേഷന്റെ ധനസഹായത്തോടെയുള്ള ഗ്ലോബൽ ആക്സസ് ടു മെഡിസിൻസ് ഇൻഡെക്സിൽ ഫാർമസ്യൂട്ടിക്കൽ കമ്പനികളിൽ ഒന്നാം സ്ഥാനത്തെത്തി. 2014 ൽ, എൽ‌ജിബിടി- റൈറ്റ്സ് അഡ്വക്കസി ഗ്രൂപ്പായ ഹ്യൂമൻ റൈറ്റ്സ് കാമ്പെയ്ൻ ജി‌എസ്‌കെക്ക് കോർപ്പറേറ്റ് ഇക്വാലിറ്റി സൂചികയിൽ 100 ശതമാനം സ്‌കോർ നൽകി.
ലിംഫറ്റിക് ഫിലേറിയാസിസ് (മന്ത്) ഇല്ലാതാക്കുന്നതിനുള്ള ഗ്ലോബൽ അലയൻസിൽ ജിഎസ്കെ ലോകാരോഗ്യ സംഘടനയുമായി (ഡബ്ല്യുഎച്ച്ഒ) സഹകരിക്കുന്നു. ആഗോളതലത്തിൽ ഏകദേശം 120 മില്യൺ ആളുകൾക്ക് ലിംഫറ്റിക് ഫിലറിയാസിസ് ബാധിച്ചതായി വിശ്വസിക്കപ്പെടുന്നു. ലണ്ടൻ ഡിക്ലറേഷൻ ഓൺ നെഗ്ലെക്റ്റഡ് ട്രോപ്പിക്കൽ ഡിസീസസ് (അവഗണിക്കപ്പെട്ട ഉഷ്ണമേഖലാ രോഗങ്ങളെക്കുറിച്ചുള്ള ലണ്ടൻ പ്രഖ്യാപനം) 2012 ൽ കമ്പനി അംഗീകരിക്കുകയും മണ്ണിലൂടെ പകരുന്ന ഹെൽമിൻതിയാസിസിനെതിരെ പോരാടുന്നതിന് ഓരോ വർഷവും 600 ദശലക്ഷം ആൽബെൻഡാസോൾ ഗുളികകൾ നൽകാനും, മന്ത് രോഗം ഉന്മൂലനം ചെയ്യുന്നത് വരെ ഓരോവർഷവും 400 ദശലക്ഷം ആൽബെൻഡാസോൾ ഗുളികകളും ലോകാരോഗ്യ സംഘടനയ്ക്ക് സംഭാവന ചെയ്യാനും കമ്പനി സമ്മതിച്ചു. 2014 വരെ 5 ബില്യണ് മുകളിൽ മരുന്നുകൾ നൽകിയിട്ടുണ്ട്, എൻഡമിക് ആയി കണക്കാക്കപ്പെടുന്ന 73 രാജ്യങ്ങളിൽ 18 എണ്ണം നിരീക്ഷണ ഘട്ടത്തിലേക്ക് പുരോഗമിച്ചു.
2009 ൽ കമ്പനി, 50 ദരിദ്ര രാജ്യങ്ങളിൽ മരുന്ന് വില 25 ശതമാനം കുറയ്ക്കുമെന്നും അവഗണിക്കപ്പെട്ട രോഗത്തിന് പ്രസക്തമായ വസ്തുക്കൾക്കും പ്രക്രിയകൾക്കുമുള്ള ബൌദ്ധിക സ്വത്തവകാശം പുതിയ മരുന്ന് വികസനം പ്രോത്സാഹിപ്പിക്കുന്നതിനായി പേറ്റന്റ് പൂളാക്കി മാറ്റുമെന്നും, മെഡിക്കൽ ഇൻഫ്രാസ്ട്രക്ചൻ ഏറ്റവും കുറഞ്ഞ രാജ്യങ്ങളിൽ ലാഭത്തിന്റെ 20 ശതമാനം നിക്ഷേപിക്കുമെന്നും വ്യക്തമാക്കി. ഈ തീരുമാനത്തെ മൊഡെസിൻസ് സാൻസ് ഫ്രോണ്ടിയേഴ്സ് സ്വാഗതം ചെയ്തു, പക്ഷേ എച്ച്ഐവി പേറ്റന്റുകൾ പേറ്റന്റ് പൂളിൽ ഉൾപ്പെടുത്തുന്നതിൽ ജിഎസ്കെ പരാജയപ്പെട്ടുവെന്നും, മധ്യ-വരുമാന രാജ്യങ്ങളെ ഉൾപ്പെടുത്താത്തതിനെയും അവർ വിമർശിച്ചു.
2013-ൽ ജി.എസ്.കെ അവരുടെ എച്ച്.ഐ.വി പോർട്ട്ഫോളിയോ കുട്ടികൾക്ക് ഉപയോഗിക്കുന്ന മെഡിസിൻസ് പേറ്റന്റ് പൂളിലേക്ക് ലൈസൻസ് നൽകി, ഒപ്പം ക്ലിനിക്കൽ വികസനത്തിൽ ഉള്ള ഇന്റഗ്രീസ് ഇൻഹിബിറ്ററായ ഡോലുറ്റെഗ്രാവിറിനുള്ള ലൈസൻസിനെക്കുറിച്ച് ചർച്ച ചെയ്യാനും സമ്മതിച്ചു. 2014 ൽ ഡോലുറ്റെഗ്രാവിർ, എച്ച്ഐവി ബാധിതരായ മുതിർന്നവർ എന്നിവരെ ഉൾപ്പെടുത്തി ഈ ലൈസൻസ് വിപുലീകരിച്ചു. എച്ച്ഐവി ബാധിതരായ 93 ശതമാനം മുതിർന്നവരും 99 ശതമാനം കുട്ടികളും താമസിക്കുന്ന രാജ്യങ്ങളാണ് ലൈസൻസിൽ ഉൾപ്പെടുന്നത്. എല്ലാ ക്ലിനിക്കൽ പരീക്ഷണങ്ങളും രജിസ്റ്റർ ചെയ്തിട്ടുണ്ടെന്നും ഫലങ്ങൾ റിപ്പോർട്ടുചെയ്യുന്നുവെന്നും ഉറപ്പുവരുത്തുന്നതിനായി ബ്രിട്ടീഷ് കാമ്പെയ്‌നായ ഓൾട്രിയൽസിൽ 2013 ൽ ജിഎസ്‌കെ ചേർന്നു. പഠനം അവസാനിച്ച് ഒരു വർഷത്തിനുള്ളിൽ തങ്ങളുടെ മുൻ ക്ലിനിക്കൽ-ട്രയൽ റിപ്പോർട്ടുകളും ഭാവി റിപ്പോർട്ടുകളും ലഭ്യമാക്കുമെന്ന് കമ്പനി അറിയിച്ചു.
2012 ക്രിമിനൽ, സിവിൽ സെറ്റിൽമെന്റ്
2012 ജൂലൈയിൽ ജി‌എസ്‌കെ അമേരിക്കയിൽ ക്രിമിനൽ കുറ്റങ്ങൾക്ക് കുറ്റം സമ്മതിക്കുകയും 3 ബില്യൺ യുഎസ് ഡോളർ നൽകാമെന്ന് സമ്മതിക്കുകയും ചെയ്തു, ജസ്റ്റിസ് ഡിപ്പാർട്ട്‌മെന്റും ഒരു മരുന്ന് കമ്പനിയും തമ്മിലുള്ള അന്നത്തെ ഏറ്റവും വലിയ സെറ്റിൽമെന്റായിരുന്നു അത്. ആ 3 ബില്യൺ ഡോളറിൽ 956,814,400 യുഎസ് ഡോളർ ക്രിമിനൽ പിഴയും 43,185,600 യുഎസ് ഡോളർ പിഴയും ഉൾപ്പെടുന്നു. ശേഷിക്കുന്ന 2 ബില്യൺ യുഎസ് ഡോളർ വ്യാജ ക്ലെയിം നിയമപ്രകാരം സർക്കാരുമായുള്ള സിവിൽ സെറ്റിൽമെന്റ് ആണ്. വ്യാജ ക്ലെയിം നിയമപ്രകാരം കമ്പനിക്കെതിരെ ക്വി ടാം (വിസിൽബ്ലോവർ) കേസ് ഫയൽ ചെയ്ത നാല് വിസിൽബ്ലോവർമാരിൽ നിന്നുള്ള വിവരങ്ങളുടെ അടിസ്ഥാനത്തിലാണ് അന്വേഷണം ആരംഭിച്ചത്.
ഷയേൻ, വയോമിങ്
ഷയേൻ (/ʃaɪˈæn/ shy-an or /ʃaɪˈɛn/) അമേരിക്കൻ ഐക്യനാടുകളിലെ സംസ്ഥാനമായ വയോമിങ്ങി ന്റെ തലസ്ഥാനവും സംസ്ഥാനത്തെ ഏറ്റവും ജനസാന്ദ്രതയുള്ള പട്ടണവുമാണിത്. ഈ പട്ടണം ലറാമീ കൌണ്ടിയുടെ കൌണ്ടി സീറ്റും കൂടിയാണ്. ലറാമീ കൌണ്ടിയുടെ മുഴുവൻ ഭാഗങ്ങളും തന്നെ ഉള്ക്കൊള്ളുന്ന വയോമിങ് മെട്രോപോളിറ്റൺ സ്റ്റാറ്റിസ്റ്റിക്കൽ മേഖലയിലെ ഒരു പ്രധാന പട്ടണമാണ് ചെയെന്ന. പട്ടണത്തിലെ ആകെ ജനസംഖ്യ 2010 ലെ യു.എസ്. സെൻ‌സസ് പ്രകാരം 59,466 ആണ്. അതിവ്യാപകമായതും ചെയെന്നെ മുതൽ കൊളറാഡോയിലെ പ്യൂബ്ലോ പട്ടണം വരെ വ്യാപിച്ചു കിട്ക്കുന്നതും അതിവേഗം വികസിച്ചുകൊണ്ടിരിക്കുന്നതുമായ ഫ്രണ്ട് റേഞ്ച് അർബൻ കൊറിഡോറിന്റെ ഏറ്റവും വടക്കേ അതിർത്തിയാണ് ചെയെന്നെ. ഫ്രണ്ട് റേഞ്ച് അർബൻ കൊറിഡോറിലെ മൊത്തം ജനസംഖ്യ 2010 ലെ സെൻസസ് പ്രകാരം 4,333,742 വരും. ചെയെന്നെ സ്ഥിതി ചെയ്യുന്നത് ക്രോ ക്രീക്കിലും ഡ്രൈ ക്രീക്കിലുമായിട്ടാണ്. ചെയെന്നെ, വയോമിങ് മെട്രോപോളിറ്റണ് മേഖലയിലെ ആകെ ജനസംഖ്യ 2010 ലെ സെൻസസ് പ്രകാരം 91,738 ആയതിനാൽ യു.എസിലെ 354 ആമത്തെ ജനസാന്ദ്രത കൂടിയ മെട്രോപോളിറ്റണ് മേഖലയാണിത്.
ഗ്ലാക്സോസ്മിത്ത്ക്ലൈൻ
2012 ക്രിമിനൽ, സിവിൽ സെറ്റിൽമെന്റ്
തെറ്റായ വിലകൾ റിപ്പോർട്ടുചെയ്യുന്നതും, മെഡികെയ്ഡ് ഡ്രഗ് റിബേറ്റ് പ്രോഗ്രാമിന് കീഴിലുള്ള ഇളവുകൾ നൽകാത്തതും, ജി‌എസ്‌കെയുടെ മരുന്നുകൾ നിർദ്ദേശിക്കുന്നതിനായി ഡോക്ടർമാർക്ക് കൈക്കൂലി നൽകിയതും എല്ലാം ഈ സെറ്റിൽമെന്റിൽ ഉൾപ്പെടുത്തിയിട്ടുണ്ട്. ദോക്ടർമാർക്കുള്ള കൈക്കൂലികളിൽ എല്ലാ ചെലവുകളും ഉൾപ്പടെ ഡോക്ടർമാർക്കും അവരുടെ പങ്കാളികൾക്കുമായി യാത്രകൾ, കോൺഫറൻസുകളിലെ ഫീസ്, ലേഖനങ്ങൾക്കുള്ള പേയ്മെന്റ്, ഡോക്ടർമാർ സ്ഥാപിക്കൽ എന്നിവ ഉണ്ടായിരുന്നു. തുടക്കത്തിൽ പാക്‌സിലിനെക്കുറിച്ച് ലേഖനങ്ങൾ നിർമ്മിക്കുന്നതിനായി കമ്പനി CASPPER എന്ന പേരിൽ ഒരു ഗോസ്റ്റ് റൈറ്റിംഗ് പ്രോഗ്രാം ആരംഭിച്ചു, പിന്നീട് അവാൻഡിയയെ ഉൾപ്പെടുത്തുന്നതിനായി ഇത് വിപുലീകരിച്ചു.
ഒത്തുതീർപ്പിന്റെ ഭാഗമായി ജി‌എസ്‌കെ ആരോഗ്യ-മനുഷ്യ സേവന വകുപ്പുമായി അഞ്ച് വർഷത്തെ കോർപ്പറേറ്റ് ഇന്റഗ്രിറ്റി കരാറിൽ ഒപ്പുവച്ചു, ഇത് ബിസിനസ്സ് രീതിയിൽ വലിയ മാറ്റങ്ങൾ വരുത്താൻ കമ്പനിയെ നിർബന്ധിച്ചു. മരുന്ന് പ്രോത്സാഹിപ്പിക്കുന്നതിനോ മെഡിക്കൽ കോൺഫറൻസുകളിൽ പങ്കെടുക്കുന്നതിനോ മേലിൽ ഡോക്ടർമാർക്ക് പണം നൽകില്ലെന്നും സെയിൽസ് സ്റ്റാഫിന് കുറിപ്പടി ലക്ഷ്യങ്ങളില്ലെന്നും കമ്പനി 2013 ൽ പ്രഖ്യാപിച്ചു.
2010 പാൻഡെമിക്സും നാർക്കോലെപ്‌സിയുമായുള്ള ബന്ധം
2011 ഫെബ്രുവരിയിൽ, ഫിന്നിഷ് നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് ആൻഡ് വെൽഫെയർ (ടിഎച്ച്എൽ) 2009, 2010 ലെ പാൻഡെംറിക്സ് വാക്സിനേഷനും ഫിൻ‌ലാൻഡിലെ നാർക്കോലെപ്‌സി പകർച്ചവ്യാധിയും തമ്മിൽ വ്യക്തമായ ബന്ധമുണ്ടെന്ന് നിഗമനം ചെയ്തു. 2009-2010 കാലയളവിൽ ഫിൻ‌ലാൻഡിൽ മൊത്തം 152 നാർക്കോലെപ്‌സി കേസുകൾ കണ്ടെത്തിയതിൽ തൊണ്ണൂറു ശതമാനം പേർക്കും പാൻഡെംറിക്സ് വാക്സിനേഷൻ ലഭിച്ചിരുന്നു. എന്നിരുന്നാലും മറ്റ് വർഷങ്ങളെ അപേക്ഷിച്ച് 2009 ലും 2010 ലും സ്വീഡനിൽ വളരെ കുറച്ച് ഇൻഫ്ലുവൻസ കേസുകൾ മാത്രമേ നിരീക്ഷിച്ചിരുന്നുള്ളൂ. പന്നിപ്പനി വാക്സിൻ ഉപയോഗിക്കുന്നതുമായി ബന്ധപ്പെട്ട പ്രശ്നങ്ങളിൽ നിയമനടപടി സ്വീകരിക്കുന്ന 80 രോഗികൾക്ക് ബ്രിട്ടീഷ് ആരോഗ്യവകുപ്പ് സോഡിയം ഓക്സിബേറ്റ് മരുന്നുകൾ നൽകുമെന്ന് 2015 ൽ റിപ്പോർട്ട് ചെയ്യപ്പെട്ടിരുന്നു, ഇത് പ്രതിവർഷം ഒരു രോഗിക്ക് 12,000 ഡോളർ എന്ന നിരക്കിൽ സർക്കാരിന് ചിലവുണ്ടാക്കി. .
2000 കളിൽ റിബേന
2013 വരെ ജി‌എസ്‌കെയുടെ ഉടമസ്ഥതയിലുണ്ടായിരുന്ന ബ്ലാക്ക് കറന്റ് അടിസ്ഥാനമാക്കിയുള്ള സിറപ്പും ശീതളപാനീയവുമായ റിബീനയുടെ പഞ്ചസാര ഉള്ളടക്കവും വിറ്റാമിൻ ഉള്ളടക്കവും സംബന്ധിച്ച് 2000 കളിൽ ആശങ്കയുണ്ടായിരുന്നു. 1930 മുതൽ ഇംഗ്ലണ്ടിൽ എച്ച്ഡബ്ല്യു കാർട്ടർ ആന്റ് കോ നിർമ്മിച്ച കമ്പനിയുടെ ബ്രാൻഡഡ് സിറപ്പ് ആരോഗ്യത്തിന് നല്ലതാണെന്ന് പ്രചാരണം നൽകി രണ്ടാം ലോകമഹായുദ്ധസമയത്ത് വിറ്റാമിൻ സിയുടെ ഉറവിടമായി കുട്ടികൾക്ക് വിതരണം ചെയ്തു. ബീച്ചം 1955 ൽ എച്ച്ഡബ്ല്യു കാർട്ടർ വാങ്ങി.